**МИНИСТЕРСТВО НА ИНОВАЦИИТЕ И РАСТЕЖА**

**Национален план за възстановяване и устойчивост**

**Компонент „Интелигентна индустрия“**

**Програма за икономическа трансформация**

**УСЛОВИЯ ЗА КАНДИДАТСТВАНЕ**

**за получаване на безвъзмездни средства по**

**процедура чрез подбор на предложения за изпълнение на инвестиции от крайни получатели**

**BG-RRP-3.006 „Изграждане на нови ВЕИ за собствено потребление в комбинация с локални съоръжения за съхранение на енергия в предприятията”**

Съдържание

[1. Компонент от Националния план за възстановяване и устойчивост 4](#_Toc112829984)

[2. Наименование на инвестицията 4](#_Toc112829985)

[3. Наименование на процедурата 4](#_Toc112829986)

[4. Териториален обхват 4](#_Toc112829987)

[5. Цели на получаваните безвъзмездни средства по процедурата и очаквани резултати: 4](#_Toc112829988)

[6. Индикатори: 5](#_Toc112829989)

[7. Общ размер на средствата по процедурата: 7](#_Toc112829990)

[8. Приложим режим на минимални/държавни помощи: 8](#_Toc112829991)

[9. Минимален и максимален размер на безвъзмездното финансиране за конкретно предложение за изпълнение на инвестиция: 10](#_Toc112829992)

[10. Процент на съфинансиране 11](#_Toc112829993)

[11. Допустими кандидати: 12](#_Toc112829994)

[11.1 Критерии за допустимост на кандидатите 12](#_Toc112829995)

[11.2. Критерии за недопустимост на кандидатите 15](#_Toc112829996)

[12. Допустими партньори: 20](#_Toc112829997)

[13. Дейности, допустими за финансиране: 20](#_Toc112829998)

[13.1. Допустими дейности 20](#_Toc112829999)

[13.2. Недопустими дейности 26](#_Toc112830000)

[14. Категории разходи, допустими за финансиране: 28](#_Toc112830001)

[14.1. Условия за допустимост на разходите 28](#_Toc112830002)

[14.2. Допустими разходи 29](#_Toc112830003)

[14.3. Недопустими разходи 31](#_Toc112830004)

[15. Допустими целеви групи: 33](#_Toc112830005)

[16. Приложими хоризонтални принципи: 33](#_Toc112830006)

[17. Минимален и максимален срок за изпълнение на предложението за изпълнение на инвестиция: 35](#_Toc112830007)

[18. Ред за оценяване на предложенията за изпълнение на инвестиция: 35](#_Toc112830008)

[18.1. Оценка на административното съответствие и допустимостта 36](#_Toc112830009)

[18.2. Техническа и финансова оценка 39](#_Toc112830010)

[19. Критерии и методика за оценка на предложенията за изпълнение на инвестиция: 39](#_Toc112830011)

[20. Начин на подаване на предложенията за изпълнение на инвестиция: 39](#_Toc112830012)

[21. Списък на документите, които се подават на етап кандидатстване: 41](#_Toc112830013)

[22. Краен срок за подаване на предложенията за изпълнение на инвестиция: 45](#_Toc112830014)

[23. Адрес за подаване на предложенията за изпълнение на инвестиция/концепциите за предложения за изпълнение на инвестиция 46](#_Toc112830015)

[24. Допълнителна информация: 47](#_Toc112830016)

[24.1. Процедура за уведомяване на неуспелите кандидати: 47](#_Toc112830017)

[24.2. Процедура за сключване на договори за финансиране с крайните получатели и издаване на откази за предоставяне на средства 47](#_Toc112830018)

[25. Приложения към Условията за кандидатстване: 59](#_Toc112830019)

## 1. Компонент от Националния план за възстановяване и устойчивост

Компонент „Интелигентна индустрия“

## 2. Наименование на инвестицията (Проект, Фонд, Направление)

Проект „Програма за икономическа трансформация“,

Фонд 2 – Зелен преход и кръгова икономика,

Направление 1 „Декарбонизация чрез инвестиции във възобновяема енергия и енергийна ефективност“

## 3. Наименование на процедурата

„Изграждане на нови ВЕИ за собствено потребление в комбинация с локални съоръжения за съхранение на енергия в предприятията“

## 4. Териториален обхват

Предложенията за изпълнение на инвестиции по процедурата следва да бъдат изпълнени на територията на Република България.

## 5. Цели на получаваните безвъзмездни средства по процедурата и очаквани резултати:

**Настоящата процедура е в изпълнение на инвестиция „Програма за икономическа трансформация“ (ПИТ) към компонент „Интелигентна индустрия“ на Националния план за възстановяване и устойчивост (НПВУ).**

**Целта на процедурата** е предоставяне на безвъзмездни средства за изграждане на възобновяеми енергийни източници (ВЕИ) за собствено потребление, комбинирани с локални съоръжения за съхранение на енергия, с което да се насърчи прехода на частния сектор към екосъобразна дейност.

Поради очакваното увеличение на свързаните възобновяеми източници с неравномерен и периодичен режим на производство на електроенергия (напр. слънчева фотоволтаична енергия), в съответствие с целите за дял от възобновяеми енергийни източници и за гарантиране на сигурността на системата, е необходимо да бъдат мобилизирани значителни инвестиции, които да повишат нейната гъвкавост, в т.ч. технологии и съоръжения за съхранение на енергия, гъвкав капацитет и управление на търсенето.

По отношение на съхранението на електрическа енергия, възможностите са чрез подпомагане на комбинацията от нови ВЕИ за собствени нужди до 1 MW (мегават) с местни съоръжения за съхранение на електрическа енергия в зависимост от подходящо технологично решение за съответните проекти.

В тази връзка, се очаква кандидатите по мярката да бъдат компании, които въвеждат съоръжения за производство на възобновяема енергия (ВЕ) за собствено потребление с неравен и периодичен режим на производство на електроенергия (единствено слънчева фотоволтаична енергия), като се има предвид, че такива проекти имат конкурентно предимство по отношение на инвестициите, насочени към продажби на пазара на електроенергия на едро.

Мярката е насочена единствено към слънчева фотоволтаична енергия и има като задължителен елемент придобиването на технологии и съоръжения за съхранение под формата на батерии, което допринася за баланса в произведената мощност и подпомага преодоляването на един от недостатъците на възобновяемите източници, а именно непостоянното производство.

**Очакваният ефект** e ускоряване на прехода към климатична неутралност чрез подобряване на енергийната ефективност и независимост на микро-, малките и средните предприятие[[1]](#footnote-2), малките дружества със средна пазарна капитализация[[2]](#footnote-3) и дружествата със средна пазарна капитализация[[3]](#footnote-4).

Комбинирането на нови ВЕИ с локални съоръжения за съхранение на електрическа енергия в предприятията ще допринесе за увеличаване на гъвкавостта на националната енергийна система посредством развитие на нови съоръжения за съхранение, които да адресират непостоянния характер на този тип енергия.

Реализирането на инвестициите по настоящата мярка ще подпомогне изпълнението на целите на Енергийния съюз за сигурна, устойчива, конкурентоспособна и икономически достъпна енергия. Ще се насърчи децентрализацията на системата за доставка на електроенергия, като в същото време ще бъде избегнато разпределението на разходите за нейното управление към потребителите.

Допълнително, инвестициите по процедурата ще са съобразени с изискванията на принципа за „ненанасяне на значителни вреди“[[4]](#footnote-5) върху околната среда, допринасяйки за екологичния преход в дейността на предприятията.

## 6. Индикатори:

Министерство на иновациите и растежа (МИР) ще следи за постигането и отчитането на следните **индикатори, свързани с изпълнението на инвестицията**:

**Общи индикатори, свързани с подкрепата по линия на Механизма за възстановяване и устойчивост:**

**1) Подпомогнати предприятия** (от които малки, включително микро-, средни, големи)[[5]](#footnote-6)

За целите на процедурата индикаторът отчита броя на подпомогнатите микро-, малки и средни предприятия, малки дружества със средна пазарна капитализация и дружества със средна пазарна капитализация.

Базовата стойност на индикатора e „0“, а целевата му стойност за всяко предложение за изпълнение на инвестиция е „1“. **Индикаторът е задължителен за всички предложения** за изпълнение на инвестиции по процедурата, като в раздел „Индикатори“ от Формуляра за кандидатстване Структурата за наблюдение и докладване (СНД) служебно е заложила базовата и целевата му стойност.

**2) Инсталиран допълнителен оперативен капацитет за енергия от възобновяеми източници (в MW)[[6]](#footnote-7).**

Допълнителен капацитет, инсталиран за енергия от възобновяеми източници в резултат на подкрепата от мерки по линия на Механизма, който функционира (т.е. свързан е с мрежата, ако е приложимо[[7]](#footnote-8), и е напълно готов за производството на енергия или вече произвежда енергия). Производственият капацитет се определя като „нетната максимална електрическа мощност“[[8]](#footnote-9), както е определена от Евростат.

Базовата стойност на индикатора e „0“ и следва да бъде въведена от кандидата. Кандидатът следва задължително да попълни целевата стойност на индикатора, която да съответства на сумата от изходящата активна мощност на инверторите (изходните AC характеристики на всички инвертори) към фотоволтаичната система за собствено потребление (**в MW**), подкрепена с настоящата инвестиция[[9]](#footnote-10).

**Крайна цел, свързана с изпълнението на инвестицията[[10]](#footnote-11):**

За удостоверяване на резултатите от изпълнението на процедурата, Министерство на иновациите и растежа ще следи за постигането на следния **индикатор:**

**3) Оперативен капацитет на инсталираните съоръжения за съхранение (в kW)**.

Базовата стойност на индикатора e „0“ и следва да бъде въведена от кандидата. Кандидатът следва задължително да попълни и целевата стойност на индикатора, която да съответства на общия капацитет на новоинсталираните съоръжения за съхранение на енергия (батерии) (**в kWh**), подкрепени с настоящата инвестиция (максималната енергия, която може да се съхранява от батерията в KWh по постояннотоковата част).

В случай че целевите стойности на индикаторите по т. 2) и т. 3) не са коректно попълнени от страна на кандидата, същите ще бъдат коригирани служебно от СНД, която в тази връзка може да изиска допълнителна информация.

**ВАЖНО:** При попълването на детайлите по всеки един отделен бюджетен ред в т. “Бюджет“ на Формуляра за кандидатстване, в поле „Индикатори“, кандидатите трябва да въведат **задължително** и трите горепосочени приложими индикатора по процедурата:

1) Подпомогнати предприятия (от които малки, включително микро-, средни, големи);

2) Инсталиран допълнителен оперативен капацитет за енергия от възобновяеми източници (в MW);

3) Оперативен капацитет на инсталираните съоръжения за съхранение (в kW).

Примерни указания за попълване на раздел „Индикатори“ и раздел „Бюджет“ от Формуляра за кандидатстване са представени в Приложение 6 към Условията за кандидатстване.

## 7. Общ размер на средствата по процедурата:

Общият размер на средствата по процедура чрез подбор на предложения за изпълнение на инвестиции от крайни получатели BG-RRP-3.006 „Изграждане на нови ВЕИ за собствено потребление в комбинация с локални съоръжения за съхранение на енергия в предприятията“ е:

**200 000 000 лева (**

Средният годишен бюджет за държавната помощ по процедурата, попадаща в обхвата на Регламент (ЕС) № 651/2014 на Комисията, не трябва да надхвърля 150 млн. евро.

Предвидено е бюджетът по процедурата да бъде разделен пропорционално в зависимост от категорията на предприятието[[11]](#footnote-12) и по групи сектори на икономическа дейност[[12]](#footnote-13), както следва:

|  |  |  |  |  |
| --- | --- | --- | --- | --- |
| **Групи сектори на икономическа дейност:** | **Микро предприятия** | **Малки предприятия** | **Средни предприятия** | **Малки дружества със средна пазарна капитализация и дружества със средна пазарна капитализация** |
| **Индустрия[[13]](#footnote-14) (включваща сектори B, C, E и F)** | 13 000 000 лева | 40 000 000 лева | 39 000 000 лева | 38 000 000  лева |
| **Услуги[[14]](#footnote-15) (включваща сектори G, H, I, J, L, M, N, P, Q, R и S)** | 10 000 000 лева | 21 000 000 лева | 21 000 000 лева | 18 000 000  лева |

**ВАЖНО:** МИР си запазва правото да пренасочи свободния остатъчен и/или допълнителен ресурс по категории предприятия/групи сектори на икономическа дейност към онези категории/групи сектори, за които не достига наличното финансиране.

## 8. Приложим режим на минимални/държавни помощи:

По настоящата процедура кандидатите прилагат следния режим на държавна помощ:

**„Инвестиционни помощи за насърчаване на енергията от възобновяеми източници“** съгласно чл. 41, т.6, б. в) от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014).

Подкрепяните по настоящата процедура енергийни съоръжения представляват маломащабни съоръжения по смисъла на чл. 41, т. 6, б. в) от Регламент (ЕС) № 651/2014, за които не може да бъде установена по-малко благоприятна за околната среда инвестиция поради липсата на съоръжения с подобен ограничен размер.

**Допълнителна информация относно изискванията, свързани с режима на помощ е включена в Приложение 3.А към Условията за кандидатстване.**

**ВАЖНО:** Безвъзмездното финансиране по процедурата може да се натрупва с всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия размер или интензитет на помощта, приложим за тази помощ[[15]](#footnote-16).

Данните за получени държавни помощи следва да бъдат надлежно посочени от кандидатите в Декларацията за държавни помощи (Приложение 3). Помощта се счита за получена от момента на сключване на договора за нейното предоставяне. В случай че след подаване на предложението за изпълнение на инвестиция настъпи промяна по отношение на получената държавна помощ, кандидатът следва да уведоми писмено СНД и да изпрати нова Декларация за държавни помощи (Приложение 3), с попълнени актуални данни в нея, в срок от 5 (пет) работни дни чрез модул „Комуникация с УО“ в Информационната система за Механизма (ИСМ) - Информационната система за управление и наблюдение на средствата от ЕС в България 2020 (ИСУН 2020), раздел „Национален план за възстановяване и устойчивост“ (НПВУ). Начините на подписване на декларацията са указани в т. 21, б. в/ от настоящите Условия за кандидатстване.

При определяне дали е спазен максимално допустимият размер и съответно интензитет на помощта съгласно т. 9 и т. 10 от настоящите Условия за кандидатстване, ще се взема предвид както размера на държавната помощ, за която се кандидатства, така и общият размер на вече получена държавна помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

Допълнително, кандидатите нямат право да подават предложения за изпълнение на инвестиция по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно приложимите разпоредби на европейското и националното законодателство.

След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 651/2014.

## 9. Минимален и максимален размер на безвъзмездното финансиране за конкретно предложение за изпълнение на инвестиция:

|  |  |
| --- | --- |
| Минималният и максималният размер на безвъзмездното финансиране по всяко индивидуално предложение за изпълнение на инвестиция по процедурата е както следва: | |
| **Минимален размер на безвъзмездното финансиране за предприятие** | **Максимален размер на безвъзмездното финансиране за предприятие** |
| **75 000 лева** | **1 000 000 лева** |

**ВАЖНО:** В допълнение, максималният размер на заявеното безвъзмездно финансиране за индивидуално предложение за изпълнение на инвестиция НЕ следва да надвишава:

- **за микропредприятия: 90%** от реализираните от кандидата средногодишни нетни приходи от продажби за тригодишния период 2019 г., 2020 г. и 2021 г.

- **за малки предприятия: 60%** от реализираните от кандидата средногодишни нетни приходи от продажби за тригодишния период 2019 г., 2020 г. и 2021 г.

- **за средни предприятия: 25%** от реализираните от кандидата средногодишни нетни приходи от продажби за тригодишния период 2019 г., 2020 г. и 2021 г.;

- **за малки дружества със средна пазарна капитализация и дружества със средна пазарна капитализация: 10%** от реализираните от кандидата средногодишни нетни приходи от продажби за тригодишния период 2019 г., 2020 г. и 2021 г.

**Реализираните от кандидата средногодишни нетни приходи от продажби за тригодишния период 2019 г., 2020 г. и 2021 г., се изчисляват по следния начин**: Отчет за приходите и разходите за 2019 г., 2020 г. и 2021 г., подаден от кандидата към НСИ, сборът от стойностите по ред „Нетни приходи от продажби“ (код на реда 15100, кол. 1) от приходната част на отчетите за трите години, **делено** на 3.

**ВАЖНО:** При определянето на средногодишните нетни приходи от продажби за тригодишния период 2019 г., 2020 г. и 2021 г. се вземат предвид само данните от индивидуалните отчети за приходите и разходите за 2019 г., 2020 г. и 2021 г. на предприятието-кандидат, без да се отчитат данните на свързани предприятия и/или предприятия – партньори (ако е приложимо), послужили за определяне на категорията на кандидата.

Стойността на заявената безвъзмездна помощ е налична в т. „Бюджет“ от Формуляра за кандидатстване.

В случай че кандидатът е заявил финансиране, което надвишава максимално допустимия размер или процент от реализираните средногодишни нетни приходи от продажби за 2019 г., 2020 г. и 2021 г., Оценителната комисия ще извърши корекция в бюджета.

В рамките на посочения минимален и максимален размер на безвъзмездното финансиране по индивидуалните предложения са налице и допълнителни ограничения, произтичащи от правилата за държавни помощи, описани в т. 8 по-горе и Приложение 3.А към Условията за кандидатстване.

## 10. Процент на съфинансиране

**1. Процент на съфинансиране на предложенията за изпълнение на инвестиции.**

Максималният интензитет на безвъзмездното финансиране за кандидата при режим „инвестиционни помощи за насърчаване на енергията от възобновяеми източници“ е в зависимост от мястото на изпълнение на инвестицията[[16]](#footnote-17) и категорията на предприятието, както следва:

|  |  |  |
| --- | --- | --- |
| **Категория на предприятието** | **Максимален интензитет на помощта за дейности**  ***извън* ЮЗР (NUTS-2)[[17]](#footnote-18)** | **Максимален интензитет на помощта за дейности**  ***в* ЮЗР (NUTS-2)** |
| Микро и малки предприятия | 50% | 50% |
| Средни предприятия | 50% | 45% |
| Малки дружества със средна пазарна капитализация и дружества със средна пазарна капитализация | 45% | 35% |

В случай на установено надвишаване на максималния интензитет на помощта, се извършва служебна корекция на бюджета до максимално допустимия интензитет в зависимост от мястото на изпълнение на инвестицията.

В случай че предложението за изпълнение на инвестиция се изпълнява едновременно в два региона/области (места на изпълнение) с различен максимално допустим интензитет на помощта, кандидатът следва да заложи разходите в бюджета съобразно приложимите интензитети за съответния район/област (места на изпълнение).

Данъкът върху добавената стойност, начислен върху допустимите разходи, който подлежи на възстановяване не се взема предвид при изчисляване на интензитета на помощта и допустимите разходи.

За да се изчисли интензитетът на помощта, всички данни се представят в брутно изражение - преди приспадането на данъци и други такси. Помощите, които се предоставят на няколко части (т.е. когато кандидатът предвижда да ползва авансово плащане), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта[[18]](#footnote-19). Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 7, пар. 3 от Регламент на Комисията (ЕС) № 651/2014. Интензитетът на безвъзмездното финансиране се изчислява чрез определяне на сконтираната стойност на помощта, изразена като процент от сконтираната стойност на допустимите разходи.

## 11. Допустими кандидати:

### 11.1 Критерии за допустимост на кандидатите

Допустими по настоящата процедура чрез подбор на предложения за изпълнение на инвестиции от крайни получатели са само кандидати, които отговарят на следните критерии:

**1)** Да са **търговци по смисъла на Търговския закон или Закона за кооперациите** или да са еквивалентно лице по смисъла на законодателството на държава-членка на Европейското икономическо пространство.

Клонове на юридически лица, регистрирани в България, **не могат** да участват в процедурата чрез подбор на предложения за изпълнение на инвестиции от крайни получатели поради липсата на самостоятелна правосубектност.

В случай че кандидатите са еквивалентно лице на търговци по смисъла на Търговския закон или на Закона на кооперациите съгласно законодателството на държава-членка на Европейското икономическо пространство, с оглед извършване на плащания по настоящата процедура, към датата на изплащане, кандидатът/крайният получател следва да е регистриран по реда на Закона за търговския регистър и регистъра на юридическите лица с нестопанска цел (ЮЛНЦ). С цел избягване на подмяна на оценката новорегистрираното предприятие следва да бъде дружество по смисъла на Търговския закон с едноличен собственик на капитала. Едноличният собственик на капитала на новорегистрираното предприятие следва да бъде чуждестранното предприятие-кандидат по процедурата.

**2)** Да са **регистрирани не по-късно от 31.12.2019 г.**

**3)** Да са **микро-, малки и средни предприятия** по смисъла на чл. 3 и чл. 4 от Закона за малките и средните предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36), **малки дружества със средна пазарна капитализация или дружества със средна пазарна капитализация[[19]](#footnote-20)**.

**ВАЖНО:** В случай че кандидатът предвижда промяна на категорията на предприятието към момента на сключване на договора за финансиране и за да може заложения интензитет да отговаря на праговете, приложими за съответната категория както към момента на кандидатстване, така и към момента на сключване на договора, то кандидатът следва да заложи по-ниския интензитет, приложим за двете категории. Посоченото е приложимо както за случаите, когато предприятието предвижда да премине от по-ниска към по-висока категория (например от малко към средно предприятие), така и обратното, от по-висока към по-ниска категория (например от средно към малко предприятие).

Преди сключване на договор за финансиране, Структурата за наблюдение и докладване ще извършва документална проверка както на декларираната от одобрените кандидати на етап кандидатстване категория предприятие, така и на категорията към момента преди сключване на договора.

В случай че бъде установена погрешно декларирана категория, довела до неспазване на заложени в Условията за кандидатстване правила или ограничения, ще бъде издавано Решение за отказ за предоставяне на безвъзмездно финансиране.

В случай че в декларираната на етап кандидатстване категория/статус на одобрен кандидат преди сключване на договор за финансиране настъпи промяна и в резултат на промяната е налице неспазване на заложени в Условията за кандидатстване правила или ограничения, ще бъде издавано Решение за отказ за предоставяне на безвъзмездно финансиране.

**4)** Да са реализирали **нетни приходи от продажби за 2021 финансова година** в зависимост от категорията на предприятието - кандидат, както следва:

|  |  |
| --- | --- |
| **Категория на предприятието** | **Нетни приходи от продажби за 2021 г.[[20]](#footnote-21)** |
| Микропредприятие | ≥ 80 000 лева |
| Малко предприятие | ≥ 200 000 лева |
| Средно предприятие | ≥ 800 000 лева |
| Малко дружество със средна пазарна капитализация или дружество със средна пазарна капитализация | ≥ 3 000 000 лева |

**ВАЖНО**: При определянето на нетните приходи от продажби за 2021 г. се вземат предвид само данните от индивидуалния Отчет за приходите и разходите за 2021 г. на предприятието-кандидат, без да се отчитат данните на свързани предприятия и/или предприятия – партньори (ако е приложимо), послужили за определяне на категорията на кандидата.

**5)** **Да са заявили подкрепа за основната си икономическа дейност съгласно Класификацията на икономическите дейности – КИД-2008** (Приложение 9).

Могат да участват в процедурата и да получат безвъзмездно финансиране кандидати, които чрез изградената по инвестицията фотоволтаична система и съоръжения за локално съхранение на произведената енергия (батерии) ще захранват с електрическа енергия сгради[[21]](#footnote-22)[[22]](#footnote-23), в които упражняват основната си икономическа дейност, като е допустимо в съответните сгради кандидатът да извършва и допълнителни дейности (ако има такива), единствено при положение, че същите попадат в допустимите сектори по настоящата процедура.

**ВАЖНО:** По настоящата процедура **кандидатите могат да заявяват подкрепа само за кода на основната си икономическа дейност съгласно КИД-2008**. Оценителната комисия ще извършва служебна проверка относно кода на основната икономическа дейност на кандидатите въз основа на данни, предоставени от НСИ за 2021 г.[[23]](#footnote-24) В тази връзка, кандидатите следва да попълнят и представят на етап кандидатстване Декларация при кандидатстване (Приложение 2), включваща Раздел 3 „Декларация за съгласие за предоставяне на данни от Националния статистически институт на Министерство на иновациите и растежа по служебен път“.

В случай че при проверката съгласно данните от НСИ за 2021 г. се установи, че кодът на основната икономическа дейност на кандидата е недопустим, ще бъде издавано Решение за отказ за предоставяне на безвъзмездно финансиране.

### 11.2. Критерии за недопустимост на кандидатите

**1)** Съгласно чл. 6 от ПМС №114/2022 г., потенциалните кандидати **не могат** да участват в настоящата процедура чрез подбор на предложения за изпълнение на инвестиции от крайни получатели и да получат безвъзмездно финансиране, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените по букви от а) до д) процедури, съгласно законодателството на държавата, в която са установени (в случай че кандидатът е чуждестранно лице);

ж) са лишени от правото да упражняват определена професия или дейност съгласно законодателството на държавата, в която е извършено деянието;

з) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

и) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

й) имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) от Данъчно-осигурителния процесуален кодекс, и лихвите по тях, към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот от икономическата им дейност за последната приключена финансова година, или е повече от 50 000 лева;

к) е установено, че:

1) са представили документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

2) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор;

л) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда, или чл. 13, ал. 1 от Закона за трудовата миграция и трудовата мобилност, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

м) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ или неправилно използвана държавна помощ;

н) лицата, които представляват кандидата, са осъждани с влязла в сила присъда за:

1) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, чл. 321а и чл. 352 – 353е от Наказателния кодекс;

2) престъпление, аналогично на тези по горната хипотеза /буква н), т. 1)/, в друга държава членка или трета страна;

о) за лицата, които представляват кандидата, е налице конфликт на интереси, във връзка с процедурата за предоставяне на средства, който не може да бъде отстранен;

п) лицата, които представляват кандидата, са опитали да:

1) повлияят на вземането на решение от страна на СНД на ПИТ, свързано с отстраняването, подбора или възлагането, включително чрез предоставяне на невярна или заблуждаваща информация, или

2) получат информация, която може да им даде неоснователно предимство в процедурата за предоставяне на средства;

р) при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с ръководителя на структурата за наблюдение и докладване.

**ВАЖНО**: Съответствието с посочените в т. 1) обстоятелства, при кандидатстване се декларира от кандидатите в Декларацията при кандидатстване (Приложение 2), а преди сключване на договор за финансиране с одобрените кандидати - чрез извършване на съответните служебни и документални проверки.

**2)** Съгласно Програмата за икономическа трансформация, финансирана по линия на Националния план за възстановяване и устойчивост, в настоящата процедура **не могат да участват и да получат безвъзмездно финансиране предприятия, чиято основна икономическа дейност попада в следните сектори съгласно КИД-2008** (Приложение 9):

- сектор А „Селско, горско и рибно стопанство“ и

- сектор D “Производство и разпределение на електрическа и топлинна енергия и на газообразни горива“.

В процедурата **не могат да участват** и да получат безвъзмездно финансиране и предприятия, чиято основна икономическа дейност попада в сектор K „Финансови и застрахователни дейности“, сектор О „Държавно управление“, сектор Т „Дейности на домакинства като работодатели; недиференцирани дейности на домакинства по производство на стоки и услуги за собствено потребление“ и сектор U „Дейности на екстериториални организации и служби“, съгласно КИД-2008 на НСИ (Приложение 9).

**3)** С оглед **избягване на припокриването на интервенциите** между настоящата инвестиция и Програмата за развитие на селските райони 2014-2020, подкрепа по процедурата **не могат да получават кандидати, които са:**

**3.1)** микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на селски район **и** са заявили за подпомагане дейности по предложението за изпълнение на инвестиция, които ще се осъществяват в община на територията на селските райони в Република България. Списък на общините в обхвата на селските райони на Република България се съдържа в Приложение 11 към Условията за кандидатстване.

**3.2)** предприятия, чиято основна икономическа дейност е в областта на преработката и/или маркетинга на горски продукти[[24]](#footnote-25).

**ВАЖНО:** С оглед на горното ограничение и във връзка с код С 16 „Производство на дървен материал и изделия от дървен материал и корк, без мебели; производство на изделия от слама и материали за плетене“ от КИД-2008 на НСИ, следва да се има предвид, че **производството на дърва за горене, изделия от корк, слама и материали за плетене, както и производството на пелети (които са част от код С16.29) са недопустими** за подкрепа с изключение на производството на пелети от дървесни отпадъци, получени от индустриалната преработка на дървесина (също част от код С16.29). **Недопустим за подкрепа е и код С16.10 „Разкрояване, рендосване и импрегниране на дървен материал“ от КИД-2008**, с изключение на производството на несглобени дървени паркетни дъски.

Във връзка с горните ограничения, кандидатите, чиято основна икономическа дейност е с код C16.10 или код C16.29, следва да опишат подробно точния предмет на дейност и произвежданите от тях продукти в раздел „Данни за кандидата”, поле „Допълнително описание” от Формуляра за кандидатстване.

**3.3)** микропредприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение 8), или с производството на памук, в случай че тези инвестиции се осъществяват на територията на селските райони. Списък на общините в обхвата на селските райони на Република България е даден в Приложение 11 към Условията за кандидатстване.

**3.4)** малки и средни предприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение 8), или с производството на памук, с изключение на хляб, тестени и сладкарски изделия, в случай че тези инвестиции се осъществяват на територията на селските райони. Списък на общините в обхвата на селските райони на Република България е даден в Приложение 11 към Условията за кандидатстване.

**3.5)** предприятия, чиято основна икономическа дейност съгласно КИД 2008 (Приложение 9) попада в Сектор С „Преработваща промишленост“ - раздел 10 „Производство на хранителни продукти” и раздел 11 „Производство на напитки”, както следва:

- 10.1 „Производство и преработка на месо; производство на месни продукти, без готови ястия”;

- 10.2 „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4 „Производство на растителни и животински масла и мазнини”;

- 10.5 „Производство на мляко и млечни продукти”;

- 10.6 „Производство на мелничарски продукти, нишесте и нишестени продукти”;

- 10.83 „Преработка на кафе и чай”, ограничението се отнася само в случаите, когато дейността на кандидата е свързана с производство на билков чай (мента, върбинка, лайка и други)[[25]](#footnote-26);

- 10.84 „Производство на хранителни подправки и овкусители“;

- 10.91 „Производство на готови храни за животни”;

- 11.02 „Производство на вина от грозде”;

- 11.03 „Производство на други ферментирали напитки”.

**4)** **Не могат да участват в процедурата** **и да получат безвъзмездно финансиране** кандидати, за които е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по предложения за изпълнение на инвестиции, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

**ВАЖНО:** Горепосоченото ограничение касае само вземания, произтичащи от недължимо платени и/или надплатени суми, както и неправомерно получени и/или неправомерно усвоени средства по предложения за изпълнение на инвестиции, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, които **към момента на кандидатстване не са изплатени** към съответната финансираща институция. Издаването на акт за установяване на публично държавно вземане само по себе си не е основание за отстраняване на кандидата за недопустимост, ако установеното вземане е погасено.

**5) Не могат да участват в процедурата и да получат безвъзмездно финансиране** кандидати, които чрез изградената по предложението фотоволтаична система и съоръжения за локално съхранение на произведената енергия ще захранват с електрическа енергия сгради, в които **упражняват едновременно дейност в допустими сектори и в недопустими сектори** по настоящата процедура, с оглед на обстоятелството, че не може да се гарантира отделяне на дейностите, така че дейностите в недопустимите сектори да не се ползват от безвъзмездното финансиране, предоставено по процедурата.

**6)** **Кандидатите не могат да участват в процедурата и да получат безвъзмездно финансиране, в случай че попадат в забранителните режими съгласно Регламент на Комисията (ЕС) № 651/2014.**

Информация относно ограниченията, произтичащи от Регламент (ЕС) № 651/2014, е представена в Приложение 3.А към Условията за кандидатстване.

Допълнително, кандидатите следва да имат предвид, че критериите за недопустимост се прилагат кумулативно с критериите за допустимост по настоящата процедура, посочени в т. 11.1 от Условията за кандидатстване.

## 12. Допустими партньори:

По настоящата процедура чрез подбор на предложения за изпълнение на инвестиции от крайни получатели кандидатите участват индивидуално, а не съвместно с партньорски или други организации.

## 13. Дейности, допустими за финансиране:

### 13.1. Допустими дейности

Предложенията за изпълнение на инвестиции по настоящата процедура следва да съответстват на принципа за ефективност и ефикасност, като допустимите дейности следва да водят до постигане на целта на процедурата при най-адекватно съотношение между очакваните разходи и ползи.

**1) Допустимите предложения за изпълнение на инвестиции следва:**

**1.1)** Да водят до постигане на целта на процедурата.

**1.2)** Да са в съответствие с принципа за „ненанасяне на значителни вреди“[[26]](#footnote-27) и с принципите за равнопоставеност на жените и мъжете и осигуряване на равни възможности за всички.

Кандидатът декларира, че компонентите на фотоволтаичната система и на локалните съоръжения за съхранение на енергия (батерии), когато станат негодни за употреба, ще ги предостави за рециклиране и/или обезвреждане на определените за това места. Цитираната система и/или компоненти следва да бъдат третирани съгласно изискванията на Закона за управление на отпадъците, по който компетентна институция е Министерството на околната среда и водите.

**1.3)** Да се изпълняват само на територията на Република България.

В случай на разминаване на населеното/ите място/места, посочено/и в поле „Местонахождение (Място на изпълнение на проекта)“ в раздел „Основни данни“ от Формуляра за кандидатстване, и точният адрес на обекта/ите, посочен/и в представения идеен проект или технически/работен проект, за вярна ще се приема информацията в идейния/техническия/работния проект. Във връзка с посоченото, на етап оценка на предложението ще се извърши служебна корекция в населеното/ите място/места, посочено/и в поле „Местонахождение (Място на изпълнение на проекта)“ в раздел „Основни данни“ от Формуляра за кандидатстване.

**1.4)** Инсталираната мощност на изградената фотоволтаична система за собствено потребление в рамките на предложението за изпълнение на инвестиция не следва да надвишава повече от 2 (два) пъти размера на предоставената мощност (съгласно удостоверение за предоставена мощност, издадено от електроразпределителното дружество (ЕРД) **или** договор с ЕРД за предоставена мощност на кандидата), но не повече от 1 MW.

В случай че кандидатът упражнява основната си икономическа дейност в повече от една сграда, които са самостоятелно обособени стопански обекти, представляващи пространствено, функционално и организационно отделени производствени единици, е допустимо изграждане на отделни фотоволтаични системи в комбинация с батерии за отделните стопански обекти, като в този случай инсталираната мощност на отделното енергийно съоръжение не следва да надвишава повече от 2 (два) пъти размера на предоставената мощност съгласно удостоверението/договора с ЕРД за съответния обект, но общата инсталираната мощност на всички фотоволтаични системи, планирани за изпълнение с инвестицията, не може да бъде повече от 1 MW.

**ВАЖНО:** Инсталираната мощност, която се заявява първоначално от кандидата във Формуляра за кандидатстване, е възможно да бъде намалена преди въвеждането в експлоатация на съоръженията след представяне на окончателен технически/работен проект, обосноваващ това изменение. Вследствие на тези промени, настъпили след сключването на договора за финансиране, бюджета към предложението не може да бъде увеличаван, като при намаляване на инсталираната мощност ще бъде намален пропорционално бюджета с цел спазване на определената при сключването на договора стойност за всеки 1 kW инсталирана мощност на енергийното съоръжение (фотоволтаична система в комбинация с батерии).

**1.5)** Локалните съоръжения за съхранение на енергия (батерии), следва да са с общ минимален капацитет (в kWh) равностоен на съхранение с продължителност от поне 1 (един) час за поне 100% от инсталираната мощност на фотоволтаичната система, изградена по настоящата процедура.

Като отговарящи на изискването по настоящата подточка 1.5) биха се приели например и батерии с общ минимален капацитет (в kWh) на съхранение с продължителност от поне 2 (два) часа за поне 50% от инсталираната мощност на фотоволтаичната система, или батерии с общ минимален капацитет (в kWh) на съхранение с продължителност от поне 4 (четири) часа за поне 25% от инсталираната мощност на фотоволтаичната система, и т.н.

**ВАЖНО:** Батериите задължително следва да бъдат свързани към изградената по настоящата процедура фотоволтаична система, и да съхраняват енергия от нея. Съгласно чл. 41, пар. 1а от Регламент (ЕС) 651/2014 годишно компонентът за съхранение (батерията) следва да поема поне 75 % от енергията си от инсталацията за производство на енергия от възобновяеми източници (фотоволтаичната система), придобита в рамките на настоящата процедура.

**1.6)** Фотоволтаичната система и локалните съоръжения за съхранение на енергия (батерии) следва да се изграждат единствено върху покривни и фасадни конструкции на сгради, присъединени към електропреносната, електроразпределителна или затворена електроразпределителна мрежа, и/или върху недвижими имоти към тях, в урбанизирани територии[[27]](#footnote-28).

**1.7)** Фотоволтаичната система с батерии трябва да се изграждат върху сграда/имот, която/който е изцяло собственост на кандидата. В случай на сграда, същата следва да е въведена в експлоатация към датата на кандидатстване.

**ИЛИ**

Фотоволтаичната система с батерии трябва да се изграждат върху сграда, за която единствено кандидатът има учредено право на строеж. Сградата, за която има учредено право на строеж, следва да е въведена в експлоатация към датата на кандидатстване.

Инвестицията не може да се изпълнява върху сграда/имот, които се ползват от кандидата чрез договор за наем или концесия.

**ВАЖНО:** Обстоятелствата по точки 1.3) - 1.6) се удостоверяват чрез представения на етап кандидатстване идеен проект или технически/работен проект, изготвен от лице с проектантска правоспособност, вписано в съответния регистър на Камарата на инженерите в инвестиционното проектиране.

Обстоятелството по точка 1.7) се декларира от кандидатите в Декларацията при кандидатстване (Приложение 2). Допълнително, за удостоверяване на обстоятелствата по точка 1.7), кандидатите са длъжни в срок до 3 (три) месеца след сключване на договор за финансиране да представят приложимите документи като: нотариален акт, акт 16/удостоверение за въвеждане в експлоатация (за сгради строени след 7 април 1987 г.), удостоверение за търпимост (при сгради строени до 7 април 1987 г.).

**ВАЖНО:** Инвестицията трябва да се изпълни от един изпълнител (юридическо лице). Всички инвестиции трябва да отговарят на изискванията на Закона за енергията от възобновяеми източници (ЗЕВИ), Закона за енергийната ефективност (ЗЕЕ), Закона за енергетиката (ЗЕ), Закона за устройство на територията (ЗУТ), Закона за опазване на околната среда (ЗООС), Закона за биологичното разнообразие (ЗБР), Закона за управление на отпадъците и на останалата национална и европейска законова, вкл. подзаконова нормативна уредба. В тази връзка, кандидатите следва да имат предвид, че в срок до 3 (три) месеца след сключване на договор за финансиране, са длъжни да представят приложимия документ по т. 24.2, подт. II.2. от Условията за кандидатстване, с оглед удостоверяване спазването на изискванията по околна среда съгласно ЗООС и/или ЗБР.

Произведената енергия от фотоволтаичната система не може да бъде предмет на търговска сделка за покупко-продажба през периода на устойчивост (5 (пет) години от въвеждане в експлоатация[[28]](#footnote-29) на фотоволтаична система).

**2) Допустими дейности:**

**Изграждане на нови фотоволтаични инсталации до 1 MW за производство на енергия от възобновяеми източници за собствено потребление в комбинация с локални съоръжения за съхранение на енергия (батерии).**

**ВАЖНО: Изградените по настоящата процедура фотоволтаични системи за производство на електрическа енергия в комбинация със съоръжения за локално съхранение на енергия (батерии) следва да отговарят най-малко на техническите изисквания, посочени в Приложение 14 „Минимални технически изисквания към фотоволтаичната система и съоръженията за локално съхранение на произведената енергия (батерии)“ или да са с по-добри параметри от посочените в Приложение 14.**

**ВАЖНО:** В раздел „План за изпълнение / Дейности по проекта“ от Формуляра за кандидатстване кандидатите следва **задължително** да представят информация относно необходимостта от получаване на подкрепа за изграждане на нови фотоволтаични инсталации за производство на енергия от възобновяеми източници за собствено потребление в комбинация с локални съоръжения за съхранение на енергия (батерии), включени в предложението за изпълнение на инвестиция. В случай че кандидатът планира изграждане на повече от една фотоволтаична система в комбинация с батерии за отделни стопански обекти, следва информация относно необходимостта от получаване на подкрепа за изграждането на всяка една система да бъде представена в отделни дейности в раздел „План за изпълнение / Дейности по проекта“ на Формуляра за кандидатстване. Липсата на съответна информация относно необходимостта от получаване на подкрепа за планираните в проекта инвестиции, може да доведе до премахване на съответните разходи в бюджета на предложението или отхвърляне на предложението при премахване на всички разходи от бюджета.

В раздел „Допълнителна информация, необходима за оценка на проектното предложение“ от Формуляра за кандидатстване кандидатите следва **задължително** да представят **информация за основната икономическа дейност и допълнителни дейности** (ако има такива), съгласно КИД-2008 на НСИ, **които ще ползват електрическа енергия от изградената с настоящата инвестиция фотоволтаична система** и съоръжения за локално съхранение на произведената енергия (батерии). При липса на съответната информация, предложението може да бъде отхвърлено.

Крайният резултат от изградената с настоящата инвестиция фотоволтаична система за собствено потребление в комбинация със съоръжения за локално съхранение на произведената енергия (батерии) се удостоверява посредством протокол за въвеждането в експлоатация на енергийното съоръжение, издаден от юридическо лице, монтирало енергийните съоръжения и ангажирало в екипа си лице, притежаващо необходимата професионална квалификация, включено в списъка по чл. 21 на ЗЕВИ и монтирало съоръжението. Протоколът **задължително** следва да съдържа информация за инсталираната мощност на фотоволтаичната система и общият оперативен капацитет на съоръженията за локално съхранение на произведената енергия (батерии) - продължителност (в часове) спрямо % от инсталираната мощност на фотоволтаичната система към която са присъединени. СНД може да извърши допълнителна проверка на информацията, посочена в протокола.

Ако в срока на изпълнение на инвестицията не бъде получен приложимия документ и/или не бъде доказано изпълнението на предвидената инвестиция, отчетените дейности и извършените разходи за изграждане на съответната фотоволтаична система няма да бъдат признати.

Фотоволтаичните системи и съоръженията за локално съхранение на произведената енергия (батерии) следва да бъдат изпълнени при пазарни условия от трети страни, несвързани с купувача, и да бъдат заприходени от предприятието, получаващо помощта, съгласно приложимите счетоводни стандарти.

Дейностите по монтиране на фотоволтаичните системи и съоръженията за локално съхранение могат да се извършват единствено от юридически лица, ангажирали в екипа си лица, притежаващи необходимата професионална квалификация, включени в списъка по чл. 21 на ЗЕВИ, поддържан на интернет страницата на АУЕР: <https://www.seea.government.bg/bg/?option=com_grid&gid=14_mg_0&p=34>.

За периода на устойчивост (5 (пет) години от въвеждане в експлоатация на фотоволтаичната система) следва да се спазва и задължението - произведената от новите фотоволтаични инсталации енергия да се използва единствено за собствено потребление. Посоченото изискване ще бъде проверявано чрез извършване на проверки на място, които ще удостоверяват дали фотоволтаичната система до 1 МW, включително съоръженията за локално съхранение на произведената енергия (батерии):

• са доставени, инсталирани и въведени в експлоатация;

• отговарят на минималните технически изисквания;

• фотоволтаичната система произвежда електрическа енергия само за собствено потребление;

• батериите съхраняват електрическа енергия от фотоволтаичната система, която се използва само за собствено потребление;

• всички активи, придобити по проекта, се използват на определеното място за целите на предложението за изпълнение на инвестиция, и съгласно договора за финансиране с крайния получател.

В тази връзка, в случай че бъде сключен договор за финансиране с крайния получател, кандидатите следва да имат предвид задължението да осигуряват постоянен достъп до местата, където ще се осъществява предложението за изпълнение на инвестиция, в това число и достъп до информационните системи, както и до всички документи и бази данни, свързани с финансово-техническото управление на предложението за изпълнение на инвестиция, съгласно чл. 14.5 от Общите условия (Приложение 16 към Условията за изпълнение).

Инвестицията (новата фотоволтаична система за електрическа енергия за собствено потребление в комбинация със съоръжения за локално съхранение на произведената енергия) следва да бъде застрахована срещу кражби, умишлени действия на трети лица, пожар и други природни бедствия и други относими рискове за периода на устойчивост - от въвеждане в експлоатация до минимум 5 (пет) години след това.

**ВАЖНО:** Бенефициентите следва да представят информация на СНД, за електрическата енергия за собствено потребление, произведена от енергийното съоръжение, ежегодно в срок 5 (пет) години от въвеждане в експлоатация[[29]](#footnote-30) на изградената с настоящата инвестиция фотоволтаична система. Информацията се предоставя за изминалата календарна година в срок до 15 април на следващата година, като данните следва да са единствено за новоизградената по проекта инсталация и да са попълнени във формат идентичен с информацията, посочван в ред с № 5 в Приложение № 1 към чл. 5, ал. 1 от НАРЕДБА № РД-16-558 от 8.05.2012 г. за набирането и предоставянето на информацията чрез Националната информационна система за потенциала, производството и потреблението на енергия от възобновяеми източници в Република България. Произведената електрическа енергия от изградената по проекта фотоволтаична система следва да не е по-малко от 260 kWh[[30]](#footnote-31) на годишна база за всеки 1 kW инсталирана мощност на енергийното съоръжение[[31]](#footnote-32). Годината на въвеждане в експлоатация на фотоволтаичната система няма да се взема предвид при проследяване изпълнението на посоченото изискване. При неизпълнение на изискването, крайният получател възстановява по 25% от предоставената помощ за всяка една година на неизпълнение в рамките на 4-те години, следващи годината на въвеждане в експлоатация на фотоволтаичната система, по реда на чл. 4.2. от Договора за финансиране (Приложение 15 към Условията за изпълнение).

### 13.2. Недопустими дейности

Недопустими по процедурата са следните видове дейности:

• дейности, които са започнати[[32]](#footnote-33) преди подаването на предложението за изпълнение на инвестиция, независимо дали всички свързани плащания са извършени;

* дейности, извършени след изтичане на крайния срок за изпълнение на дейностите по

предложението за изпълнение на инвестиция;

• дейности, които вече са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма, които водят до надхвърляне на най-високия размер или интензитет на помощта, приложим за тази помощ.

• дейности, за които не са заявени разходи в бюджета на предложението за изпълнение на инвестиция;

• С цел гарантиране в максимална степен спазването на принципа за „ненанасяне на значителни вреди“[[33]](#footnote-34), по процедурата няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

• дейности, които не съблюдават съответното законодателство на ЕС и национално законодателство в областта на околната среда;

• дейности за закупуване на активи втора употреба;

• дейности, свързани с наемането на активи;

• закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части);

• закупуване или наемане на транспортни средства и съоръжения съгласно дефиницията в Приложение 12 към Условия за кандидатстване;

• закупуване на земя и сгради;

• дейности за придобиване на активи, които не са пряко свързани и необходими за изграждането на фотоволтаичната система за собствено потребление в комбинация със съоръжения за локално съхранение на произведената енергия (батерии);

• дейности за изграждане единствено на фотоволтаична система или закупуване единствено на съоръжения за съхранение на енергия (батерии);

• дейности, свързани с изградените по настоящата инвестиция съоръжения /фотоволтаична система и съоръжения за локално съхранение на произведената енергия (батерии)/, след като същите са започнали вече своята работа (включително разходи по поддръжка и замяната на малки части и компоненти на енергийното съоръжение, които обикновено се извършват по време на очаквания жизнен цикъл на инсталацията);

• дейности, попадащи в обхвата на недопустимите сектори, посочени в т. 11.2 от настоящите Условия за кандидатстване, както и в Приложение 3.А, произтичащи от режима на помощ по процедурата;

• дейности, които не са пряко свързани с постигането на по-високото равнище на опазване на околната среда;

• дейности, свързани с инвестиции във водноелектрическите инсталации;

• дейности, свързани с покупко-продажба на произведената енергия от изградената с настоящата инвестиция фотоволтаична система;

• всички други дейности, които не са сред посочените като допустими в настоящите Условия за кандидатстване.

## 14. Категории разходи, допустими за финансиране:

При предоставяне на безвъзмездно финансиране по настоящата процедура ще бъдат взети под внимание само „допустимите разходи”, детайлно описани по-долу. Бюджетът представлява предварителна оценка на очакваните разходи и максимален размер на допустимите разходи.

По време на оценката на предложенията за изпълнение на инвестиция е възможно да бъдат установени обстоятелства, които да налагат промяна в бюджета. Възможните изменения на бюджета **не могат** да доведат до увеличаване на стойността на заявеното безвъзмездно финансиране по настоящата процедура.

**ВАЖНО:** Във връзка със спазването на принципа за недопускане под никаква форма на реализиране на печалба от безвъзмездното финансиране, печалбата подлежи на възстановяване[[34]](#footnote-35).

### 14.1. Условия за допустимост на разходите

За да бъдат допустими разходите по настоящата процедура за предоставяне на средства трябва да отговарят на следните условия:

**1/** Да са необходими за изпълнението на предложението за изпълнение на инвестиция, да са приемливи, обосновани и да отговарят на принципа на добро финансово управление, по-специално от гледна точка на икономичността и ефикасността.

**2/** Да бъдат извършени след датата на подаване на предложението за изпълнение на инвестиция и до датата на представяне на финалния отчет за изпълнение на дейностите по предложението за изпълнение на инвестиция.

Разходооправдателните документи следва да бъдат издадени в периода на допустимост на разходите по процедурата – след датата на подаване на предложението за изпълнение на инвестиция и до датата на представяне на финалния отчет.

**3/** Да са в съответствие с видовете разходи, включени в договора за финансиране с крайния получател.

**4/** Да са действително платени от страна на крайния получател (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на финалния отчет по предложението за изпълнение на инвестиция. Разходи, подкрепени с протоколи за прихващане, не се считат за допустими.

**5/** Да са отразени в счетоводната документация на крайния получател чрез отделни счетоводни аналитични сметки, съдържащи номера на договора за финансиране или в отделна счетоводна система с утвърдени сметки за отчитане на разходи по договора за финансиране.

**6/** Да могат да се установят и проверят, да бъдат подкрепени от оригинални разходооправдателни документи.

**7/** Да са за реално извършени услуги и доставени активи, необходими за изграждането на фотоволтаичната система за собствено потребление в комбинация със съоръжения за локално съхранение на произведената енергия (батерии).

Бюджетът във Формуляра за кандидатстване трябва да отразява допустимите разходи, които са свързани с изпълнението на предложението за изпълнение на инвестиция.

По настоящата процедура са недопустими разходите за възстановим ДДС във връзка с реализирането на предложението за изпълнение на инвестиция.

За всички кандидати, за които ДДС е „невъзстановим“, то същият се счита за допустим за финансиране и може да бъде включен в общата стойност на допустимите разходи в т. „Бюджет“ на Формуляра за кандидатстване.

Относно третирането на ДДС кандидатите следва да се запознаят с чл. 186, параграф 4, буква в) от Финансовия регламент 1046/2018 и Указание на министъра на финансите ДНФ № 3/23.12.2016 г.

### 14.2. Допустими разходи

**Допустими по настоящата процедура са следните видове разходи:**

**Разходи за изграждане на фотоволтаична система до 1 MW за собствено потребление в комбинация със съоръжения за локално съхранение на произведената енергия (батерии).**

В обхвата на допустимите разходи могат да се включат: разходи за придобиване на дълготрайни материални активи (ДМА); разходи за придобиване на дълготрайни нематериални активи (ДНА); разходи за строително-монтажни работи на покрив/фасада на сграда или върху недвижим имот към нея; и разходи за консултантски услуги от инженерно-технически характер. Всички посочени разходи следва да са необходими и пряко свързани с изгражданите фотоволтаични системи в комбинация с батерии.

**ВАЖНО:** Всички разходи по инвестицията следва да са извършени от един изпълнител (юридическо лице).

**ВАЖНО:** Разходи за изграждане единствено на фотоволтаична система или закупуване единствено на съоръжения за съхранение на енергия (батерии) **са недопустими**.

Разходите следва да са за изграждане на съоръжения за възобновяема енергия и за съхранение („зад измервателния уред“), като и двата елемента представляват компоненти на една и съща инвестиция.

Разходите за техническо въвеждане на инвестицията като работеща инсталация/система следва да са пряко свързани с нея и да осигуряват въвеждането/пускане в експлоатация на фотоволтаичната система до 1 МW за собствено потребление и съоръженията за локално съхранение на произведената енергия (батерии).

Разходите за строително-монтажни работи (СМР) са допустими единствено доколкото са пряко свързани с реализирането на изграждане на фотоволтаична система, комбинирана със съоръжения за локално съхранение. Например разходите, които са строго необходими за стабилността, за оборудването, за изграждането и за свързването и доброто функциониране на фотоволтаичната система, комбинирана със съоръжения за локално съхранение, могат да представляват допустими разходи.

**ВАЖНО:** С оглед определяне на реалистичността на предвидените разходи, СНД е извършил предварителни анализи и пазарни проучвания и е определил пределна (максимална) цена за изграждане на фотоволтаична система до 1 MW за собствено потребление в комбинация със съоръжения за локално съхранение на произведената енергия (батерии) **в размер на до 3 000 лева без ДДС за всеки 1 kW инсталирана мощност на енергийното съоръжение (фотоволтаична система в комбинация с батерии)**.

Кандидатите следва да заложат в т. „Бюджет“ на Формуляра за кандидатстване разходите за изграждане на фотоволтаична система за собствено потребление в комбинация със съоръжения за локално съхранение на произведената енергия (батерии), които **не трябва** да надвишават пределната (максимална) стойност от 3 000 лева без ДДС за всеки 1 kW инсталирана мощност на енергийното съоръжение (фотоволтаична система в комбинация с батерии). В случай че кандидатът планира изграждане на отделни фотоволтаични системи в комбинация с батерии в отделните стопански обекти, същите следва да бъдат заложени на отделни редове в т. „Бюджет“ на Формуляра за кандидатстване.

**ВАЖНО:** Стойността/сумата за всяка отделна фотоволтаична система в комбинация с батерии, която кандидатът залага в т. „Бюджет“ на Формуляра за кандидатстване, следва да се определи като инсталираната мощност (в kW) на енергийното съоръжение, посочена в представения идеен/технически/работен проект, **се умножи** по определената от кандидата стойност (в лева) за 1 kW мощност на системата.

Примерни указания за попълване на раздел „Бюджет“ от Формуляра за кандидатстване са представени в Приложение 6 към Условията за кандидатстване.

**ВАЖНО:** Дълготрайните активи, придобити със средства по предложението за изпълнение на инвестиция, следва да бъдат използвани в имота, където е изградена фотоволтаичната система, да бъдат амортизируеми, да бъдат закупени при пазарни условия от трети страни, несвързани с купувача, и да бъдат включени в активите на предприятието, получаващо помощта, съгласно приложимите счетоводни стандарти, както и да останат свързани с предложението за изпълнение на инвестиция, за което е предоставена помощта, за период от **минимум 5 (пет) години от въвеждане в експлоатация на изградената с настоящата инвестиция фотоволтаична система**.

**ВАЖНО:** Съгласно чл. 41, пар. 5 от Регламент 651/2014 фотоволтаичните системи за собствено потребление в комбинация със съоръжения за локално съхранение на произведената енергия (батерии), придобити по процедурата, следва задължително да са **нови**. Разходите по поддръжка и замяната на малки части и компоненти, които обикновено се извършват по време на жизнения цикъл на инсталацията, са недопустими. **По процедурата се финансират единствено нови фотоволтаични инсталации в комбинация с батерии (в тяхната цялост), а не нови компоненти (отделни части), с които да се подменят елементи от съществуващи и изградени вече фотоволтаични системи и/или батерии.**

Примерни указания за попълване на раздел „Бюджет“ от Формуляра за кандидатстване са представени в Приложение 6 към Условията за кандидатстване.

### 14.3. Недопустими разходи

**Недопустими** по процедурата са следните видове разходи:

* разходи за дейности, чието изпълнение е стартирало[[35]](#footnote-36) преди подаване на предложението за изпълнение на инвестиция, независимо дали всички свързани плащания са извършени;
* разходи за дейности, извършени след изтичане на крайния срок за изпълнение на дейностите по предложението за изпълнение на инвестиция;
* разходи за дейности, които вече са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма, които водят до надхвърляне на най-високия размер или интензитет на помощта, приложим за тази помощ;
* С цел гарантиране в максимална степен на спазването на принципа за „ненанасяне на значителни вреди“, по процедурата няма да се финансират разходи за:

i) дейности и активи, свързани с изкопаеми горива, включително използване надолу по веригата;

ii) дейности и активи по схемата на ЕС за търговия с емисии;

iii) дейности и активи, свързани със сметища, инсталации за изгаряне на отпадъци и заводи за механично-биологично третиране;

iv) дейности и активи, при които дългосрочното обезвреждане на отпадъци може да причини вреда на околната среда.

* разходи, които не съблюдават съответното законодателство на ЕС и национално законодателство в областта на околната среда;
* разходи за закупуване на активи втора употреба;
* разходи за наемане на активи;
* разходи за закупуване или наемане на транспортни средства и съоръжения съгласно дефиницията в Приложение 12 към Условия за кандидатстване;
* разходи за закупуване на земя и сгради;
* разходи за застраховки на закупено оборудване;
* принос в натура;
* разходи за възстановим ДДС;
* разходи за закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти за производствения процес, консумативи за производството, резервни части и др.);
* разходи, които не са включени във Формуляра за кандидатстване;
* разходи за придобиване на активи, които не са пряко свързани и необходими за изграждането на фотоволтаичната система за собствено потребление в комбинация със съоръжения за локално съхранение на произведената енергия (батерии);
* разходи за изграждане единствено на фотоволтаична система или закупуване единствено на съоръжения за съхранение на енергия (батерии);
* разходи, свързани с изградените по настоящата инвестиция съоръжения /фотоволтаична система и съоръжения за локално съхранение на произведената енергия (батерии)/, след като същите са започнали вече своята работа (включително разходи по поддръжка и замяната на малки части и компоненти на енергийното съоръжение, които обикновено се извършват по време на очаквания жизнен цикъл на инсталацията);
* разходи за дейности, попадащи в обхвата на недопустимите сектори, посочени в т. 11.2 от настоящите Условия за кандидатстване, както и в Приложение 3.А, произтичащи от режима на помощ по процедурата;
* разходи, които не са пряко свързани с постигането на по-високото равнище на опазване на околната среда;
* разходи, свързани с инвестиции във водноелектрическите инсталации;
* разходи за осъществяване на покупко-продажба на произведената енергия от изградената с настоящата инвестиция фотоволтаична система;
* всички разходи, които не са предназначени за допустими дейности съгласно настоящата процедура, вкл. разходи за дейности, които не са описани във Формуляра за кандидатстване или за които, от представеното описание, не може да се прецени за коя дейност се отнасят и дали тази дейност е допустима.

## 15. Допустими целеви групи:

Процедурата е насочена към микро, малки и средни предприятия, малки дружества със средна пазарна капитализация или дружества със средна пазарна капитализация ориентирани към въвеждане на възобновяеми енергийни източници (фотоволтаични системи) за собствено потребление, комбинирани с локални съоръжения за съхранение на енергия (батерии), с което да се насърчи прехода им към екосъобразна дейност[[36]](#footnote-37).

## 16. Приложими хоризонтални принципи:

По настоящата процедура следва да е налице съответствие на предложенията за изпълнение на инвестиция със следните принципи:

**1)** Предложенията за изпълнение на инвестиции следва да са в съответствие с принципа за „ненанасяне на значителни вреди“[[37]](#footnote-38).

Посоченият принцип изисква предложенията за изпълнение на инвестиция по настоящата процедура да НЕ водят до значителни вреди за следните **шест екологични цели**:

а) смекчаване на изменението на климата;

б) адаптиране към изменението на климата;

в) устойчиво използване и опазване на водните и морските ресурси;

г) преход към кръгова икономика;

д) предотвратяване и контрол на замърсяването;

е) защита и възстановяване на биологичното разнообразие и екосистемите.

С цел гарантиране спазването на принципа за „ненанасяне на значителни вреди“, няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

С оглед на съответствието на мярката с техническите насоки „Ненанасяне на значителни вреди“ (2021/C58/01), ще се подкрепят само инвестиции, които съблюдават съответното законодателство на ЕС и национално законодателство в областта на околната среда.

**Подробна информация относно спазването на принципа за „ненанасяне на значителни вреди“ е представена в Приложение 13 към Условията за кандидатстване.**

Също така, кандидатът декларира, че компонентите на фотоволтаичната система и на локалните съоръжения за съхранение на енергия (батерии), когато станат негодни за употреба, ще ги предостави за рециклиране и/или обезвреждане на определените за това места. Цитираната система и/или компоненти следва да бъдат третирани съгласно изискванията на Закона за управление на отпадъците.

**2)** Предложенията за изпълнение на инвестиции следва да са в съответствие с принципите на равнопоставеност на жените и мъжете и осигуряване на равни възможности за всички.

**ВАЖНО:** Спазването на заложените в предложението принципи ще се проследява, както следва:

- За удостоверяване на съответствието на инвестицията с принципите по подт. 1) и подт. 2) при подаване на предложението, кандидатите декларират съответните обстоятелства в Декларацията при кандидатстване (Приложение 2).

- В края на изпълнението на инвестицията крайните получатели следва задължително да представят информация във финалния отчет относно осигуреното съответствие на инвестицията с принципите по подт. 1) и подт. 2).

**ВАЖНО:** Крайните получатели ще подлежат на контрол, който да удостовери спазването на изискванията на Техническите насоки за прилагането на принципа за „ненанасяне на значителни вреди“ съгласно Регламента за Механизма за възстановяване и устойчивост (2021/C 58/01).

## 17. Минимален и максимален срок за изпълнение на предложението за изпълнение на инвестиция:

Продължителността на всяко предложение за изпълнение на инвестиция не следва да надвишава **18 (осемнадесет) месеца**, считано от датата на влизане в сила на договора за финансиране с крайния получател.

## 18. Ред за оценяване на предложенията за изпълнение на инвестиция:

Оценката и класирането на предложенията за изпълнение на инвестиция по настоящата процедура се извършват от Оценителна комисия, определена с акт на Ръководителя на Структурата за наблюдение и докладване (СНД). Всички предложения за изпълнение на инвестиции, подадени в срок, се оценяват в съответствие с Критериите и методологията за оценка на предложенията за изпълнение на инвестиция по процедурата, посочени в Приложение 5 към Условията за кандидатстване.

При спазване на принципите за свободна конкуренция, равно третиране, публичност и недопускане на дискриминация, **оценката на предложенията за изпълнение на инвестиции по настоящата процедура ще се извърши в един етап по критерии за административна допустимост и оценка на качеството в съответствие с чл. 17 от ПМС № 114/2022 г.**

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите предложения за изпълнение на инвестиция, с изключение на случаите по чл. 5, ал. 6 от ПМС № 114/2022 г.

### 18.1. Оценка на административното съответствие и допустимостта

В процеса на оценка на административната допустимост и оценката на качеството на предложенията за изпълнение на инвестиция по процедурата, ще бъде проверявано дали:

- предложението за изпълнение на инвестиция се отнася за обявената процедура за подбор;

- налице са всички документи, представени и попълнени съгласно изискванията, посочени в т. 21 от Условията за кандидатстване;

- въз основа на Формуляра за кандидатстване и представените документи е налице съответствие на кандидатите и дейностите с критериите за допустимост, посочени в Условията за кандидатстване;

- въз основа на Формуляра за кандидатстване и представените документи е налице съответствие на предложението с критериите за оценка на качеството, посочени в Критериите и методологията за оценка на предложения за изпълнение на инвестиции (Приложение 5 към Условията за кандидатстване).

В случай че при оценката на административната допустимост и оценката на качеството се установи липса на документи съгласно т. 21 от Условията за кандидатстване и/или друга нередовност, Оценителната комисия еднократно изпраща чрез ИСМ-ИСУН 2020, раздел НПВУ, уведомление до кандидата за установените нередовности в съответствие с Критериите и методологията за оценка на предложения за изпълнение на инвестиции (Приложение 5), като определя срок за тяхното отстраняване, който не може да бъде **по-кратък от 7 (седем) дни.** Посоченият срок започва да тече от деня, следващ датата на изпращане на уведомлението чрез ИСМ-ИСУН 2020, раздел НПВУ. Уведомлението следва да съдържа информация, че неотстраняването на нередовностите в срок може да доведе до прекратяване на производството по отношение на кандидата. **Отстраняването на нередовностите не може да води до промени по същество на предложението за изпълнение на инвестиция,** **до подобряване на качеството на предложението и до нарушаване на принципите на свободна конкуренция, равно третиране, публичност и прозрачност и недопускане на дискриминация.**

**ВАЖНО:** Уведомленията за установени нередовности се изпращат чрез ИСМ-ИСУН 2020, раздел НПВУ, чрез електронния профил на кандидата, като същият ще бъде известяван за посоченото електронно чрез електронния адрес, асоцииран към неговия профил. Независимо от посочената функционалност, с която разполага системата ИСМ-ИСУН 2020, раздел НПВУ, кандидатът следва да има ангажимент да проверява профила си в ИСМ-ИСУН 2020, раздел НПВУ ежедневно. В тази връзка, е необходимо кандидатите да разполагат винаги с достъп до електронния адрес, към който е асоцииран профила в ИСМ-ИСУН 2020, раздел НПВУ. За дата на получаване на искането за документи/информация се счита датата на изпращането му чрез ИСМ-ИСУН 2020, раздел НПВУ, независимо дали е получено уведомление на електронния адрес, асоцииран към профила на кандидата. Подавайки електронно предложение за изпълнение на инвестиция, кандидатът се съгласява комуникацията по време на оценката и договарянето да се осъществява единствено посредством ИСМ-ИСУН 2020, раздел НПВУ, в профила, от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Отговорност на кандидата е да проверява регулярно по своя инициатива профила си в ИСМ-ИСУН 2020, раздел НПВУ за наличието на съобщения, отправени към него по повод и във връзка с производството по предоставяне на безвъзмездно финансиране. Кандидатът представя допълнителните разяснения и/или документи по електронен път чрез ИСМ-ИСУН 2020, раздел НПВУ.

Техническият процес, свързан с представянето на допълнителна информация/документи, е описан в Ръководството за потребителя за модул „Е-кандидатстване” в ИСМ-ИСУН 2020, раздел НПВУ.

Оценката на предложенията за изпълнение на инвестиции включва и проверка и оценка на реалистичността, ефективността и допустимостта на всички предвидени дейности и разходи. В случай че при оценката, Оценителната комисия установи наличието на:

- несъответствие между предвидените дейности и видовете заложени разходи;

- дублиране на разходи;

- несъответствие с правилата за държавните помощи;

- наличие на недопустими дейности или разходи;

- неспазване на заложените в Условията за кандидатстване правила или ограничения по отношение на разходите, това може да доведе до корекции в бюджета и/или размера на финансирането по предложението за изпълнение на инвестиция.

Следва да се има предвид, че промените в бюджета не могат да доведат до увеличаване на размера на заявеното безвъзмездно финансиране. Поради това, в интерес на кандидата е да планира дейности и да представи бюджет, реалистични и ефективни от гледна точка на целта на предложението за изпълнение на инвестиция и планираните разходи.

**ВАЖНО**: В случай че при оценката се установи, че със средствата, за които се кандидатства, ще бъде надхвърлен прагът на допустимите държавни помощи, Оценителната комисия намалява служебно стойността на безвъзмездното финансиране до максимално допустимия размер. Посочената корекция не може да води до промяна на качеството на предложенията и до нарушаване на принципите по чл. 16, ал. 5 от ПМС № 114/2022 г.

В случай че по време на оценката се установи надвишаване на интензитета на безвъзмездно финансиране и/или максимално допустимия размер на безвъзмездното финансиране, и/или друг вид ограничение, определено в настоящите Условия за кандидатстване, Оценителната комисия служебно го намалява до максимално допустимия интензитет/размер.

Оценителната комисия служебно ще намали до максимално допустимата стойността от 3 000 лева без ДДС за всеки 1 kW инсталирана мощност на енергийното съоръжение, в случай че по време на оценката се установи нейното надвишаване. Определянето на стойността за всеки 1 kW инсталирана мощност от комисията се извършва като стойността/сумата за всяка отделна фотоволтаична система в комбинация с батерии, заложена в т. „Бюджет“ **се раздели на** инсталираната мощност (в kW) на съоръжението, посочена в представения идеен/технически/работен проект.

В случай че във Формуляра за кандидатстване не е представена информация относно необходимостта от получаване на подкрепа за изграждане на нова фотоволтаична инсталация за производство на енергия от възобновяеми източници за собствено потребление в комбинация с локални съоръжения за съхранение на енергия (батерии), съответният разход може да бъде премахнат от бюджета служебно, като при премахване на всички разходи от бюджета, предложението се отхвърля.

В случай че по време на оценката се установи наличие на недопустими разходи, Оценителната комисия служебно премахва/коригира съответните разходи в бюджета на предложението за изпълнение на инвестиция. **В случай че Оценителната комисия премахне всички разходи от бюджета или в следствие на корекциите в бюджета, общият размер на безвъзмездното финансиране е по-нисък от 75 000 лева, предложението за изпълнение на инвестиция се отхвърля.**

Корекциите в бюджета са финалния етап от оценката на качеството на предложенията за изпълнение на инвестиция по настоящата процедура. Извършените корекции на бюджета не могат да водят до невъзможност за изпълнение на целите на инвестицията или на дейностите по изпълнението й, до подобряване на качеството на предложението и до нарушаване на принципите по чл. 2, ал. 2 и чл. 16, ал. 5 от ПМС № 114/2022 г.

Допълнителна информация относно корекциите на бюджета на предложенията за изпълнение на инвестиции по настоящата процедура е представена в Критериите и методологията за оценка на предложенията за изпълнение на инвестиции (Приложение 5).

**ВАЖНО**: Единствено предложения за изпълнение на инвестиции, получили **минимум 12 точки** по критериите за оценка на качеството, посочени в Критериите и методологията за оценка на предложенията за изпълнение на инвестиции (Приложение 5) се класират в низходящ ред съобразно получената оценка. За финансиране се предлагат всички или част от предложенията за изпълнение на инвестиции по реда на класирането им до изчерпване на бюджета на процедурата, посочен в т. 7 от Условията за кандидатстване.

Предложения за изпълнение на инвестиции, които са получили по-малко от 12 точки по критериите за оценка на качеството или са получили „0” точки по критерий 37 „Реалистичност на разходите по предложението за изпълнение на инвестиция“, **се отхвърлят**.

### 18.2. Техническа и финансова оценка

При спазване на принципите за свободна конкуренция, равно третиране, публичност и недопускане на дискриминация, оценката на предложенията за изпълнение на инвестиции от крайни получатели по настоящата процедура ще се извърши в един етап по критерии за административна допустимост и оценка на качеството в съответствие с чл. 17 от ПМС № 114/2022 г. На посоченото основание, по настоящата процедура не е предвидено извършването на техническа и финансова оценка.

## 19. Критерии и методика за оценка на предложенията за изпълнение на инвестиция:

Оценката на предложенията за изпълнение на инвестиции по настоящата процедура ще се извърши в съответствие с критериите за административна допустимост и оценка на качеството, посочени в Критериите и методологията за оценка на предложения за изпълнение на инвестиции – Приложение 5.

## 20. Начин на подаване на предложенията за изпълнение на инвестиция:

Подаването на предложенията за изпълнение на инвестиция по настоящата процедура се извършва изцяло по електронен път чрез попълване на уеб базиран Формуляр за кандидатстване и подаване на Формуляра и придружителните документи чрез **ИСМ-ИСУН 2020, раздел НПВУ** единствено с използването на валиден Квалифициран електронен подпис (КЕП)[[38]](#footnote-39), издаден от доставчик на квалифицирани електронни удостоверителни услуги по смисъла на чл. 3, параграф 20) от Регламент (ЕС) № 910/2014, чрез модула „Е-кандидатстване“ на **следния интернет адрес**:

<https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Active>

Подготовката и подаването на предложението за изпълнение на инвестиция в ИСМ-ИСУН 2020, раздел НПВУ се извършва като кандидатът достъпва ИСМ-ИСУН 2020, раздел НПВУ, след регистрация чрез имейл и парола, избира настоящата процедура за кандидатстване от „Отворени процедури” и създава ново предложение за изпълнение на инвестиция.

Предложението за изпълнение на инвестиция по настоящата процедура се изготвя от кандидата съгласно инструкциите на СНД на ПИТ, представени в Примерните указания за попълване на електронен Формуляр за кандидатстване (Приложение 6 към Условията за кандидатстване).

Изискващите се съгласно т. 21 от Условията за кандидатстване придружителни документи към Формуляра за кандидатстване също се подават изцяло електронно. Посочените документи се прикачват (ако е приложимо) в раздел „Прикачени електронно подписани документи“ от Формуляра преди подаването му чрез ИСМ-ИСУН 2020, раздел НПВУ. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО:** Предложението за изпълнение на инвестиция се подава електронно чрез ИСМ-ИСУН 2020, раздел НПВУ, като се подписва с валиден КЕП към датата на кандидатстване от лице, което е официален представляващ на кандидата[[39]](#footnote-40) и е вписан като такъв в Търговския регистър и регистъра на юридическите лица с нестопанска цел (ТР и регистър на ЮЛНЦ) или упълномощено от него лице. В случаите, когато кандидатът се представлява **само заедно** от няколко физически лица, предложението за изпълнение на инвестиция се подписва с валиден КЕП от всяко от тях при подаването.

При упълномощаване следва да се прикачи в ИСМ-ИСУН 2020, раздел НПВУ изрично пълномощно – попълнено по образец (Приложение 1), подписано от официалния представител на кандидата, а в случай че кандидатът се представлява **само заедно** от няколко физически лица, изричното пълномощно се подписва от всички от тях и се прикачва в ИСМ-ИСУН 2020, раздел НПВУ.

В случай на подаване на предложението за изпълнение на инвестиция от пълномощник КЕП-ът, с който се подписва предложението за изпълнение на инвестиция, следва да бъде с титуляр и автор упълномощеното физическо лице, а в случай на упълномощаване на юридическо лице – КЕП-ът следва да бъде с титуляр упълномощеното юридическо лице и автор – официалният представляващ на упълномощеното юридическо лице.

Предложението за изпълнение на инвестиция е препоръчително да се подава винаги от профила на кандидата, не от друг профил, тъй като впоследствие именно този профил ще бъде използван за комуникация със СНД на ПИТ и за отстраняване на нередовности във връзка с подаденото предложение, установени по време на оценителния процес. По време на оценката на предложението за изпълнение на инвестиция, комуникацията с кандидата и отстраняването на нередовности по подаденото предложение ще се извършват електронно чрез профила на кандидата в ИСМ-ИСУН 2020, раздел НПВУ, от който е подадено съответното предложение, като промени на посочения профил (вкл. промяна на имейл адреса, асоцииран към съответния профил) **са недопустими**.

До приключване на работата на Оценителната комисия кандидатът има възможност да оттегли своето предложение за изпълнение на инвестиция, като подаде писмено искане пред СНД. В този случай Оценителната комисия не разглежда оттегленото предложение.

Моля обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова изключително важно е тези документи да съдържат цялата необходима информация.

Кандидатът носи цялата отговорност за верността на финансовата информация, представена в предложението за изпълнение на инвестиция.

## 21. Списък на документите, които се подават на етап кандидатстване:

Кандидатите по процедурата за безвъзмездно финансиране следва да представят към Формуляра за кандидатстване по изцяло електронен път чрез ИСМ-ИСУН 2020, раздел НПВУ, следните документи:

**а/** **Изрично пълномощно за подаване на предложението за изпълнение на инвестиция** - попълнено по образец **(Приложение 1),** с което се упълномощава **титуляра на валиден КЕП[[40]](#footnote-41)**, с който ще се подаде предложението.

Документът не е задължителен, а се изисква само в случай, че кандидатите желаят да упълномощят лице, което не е официален представител на предприятието - кандидат, да подаде предложението за изпълнение на инвестиция с валиден КЕП.

**б/** **Декларация при кандидатстване** – попълнена по образец (**Приложение 2**).

**в/ Декларация за държавни помощи** – попълнена по образец (**Приложение 3**).

**ВАЖНО:** В случай че след подаване на предложението за изпълнение на инвестиция настъпи промяна по отношение на получената държавна помощ, кандидатът следва да уведоми писмено СНД и да изпрати нова Декларация за държавни помощи (Приложение 3), с попълнени актуални данни в нея, в срок от 5 (пет) работни дни чрез модул „Комуникация с УО“ в ИСМ-ИСУН 2020, раздел НПВУ. Новата декларация се попълва и подписва с КЕП от официален представляващ на кандидата и вписан като такъв в ТР и регистър на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и декларацията се подписва с КЕП от всяко от тях. В случай че едно или повече от лицата, официални представляващи на кандидата, не са подписали декларацията с валиден КЕП, същата може да бъде подписана на хартиен носител от съответното лице, сканирана и заверена с КЕП на официален представляващ на кандидата и/или на упълномощеното лице (ако е приложимо) при представянето й чрез модул „Комуникация с УО“ в ИСМ-ИСУН 2020, раздел НПВУ.

**г/** **Декларация за обстоятелствата по чл. 3 и чл. 4 от Закона за малките и средните предприятия** – попълнена по образец (**Приложение 4**).

**ИЛИ**

**Декларация за малки дружества със средна пазарна капитализация или дружества със средна пазарна капитализация[[41]](#footnote-42)** – попълнена по образец (**Приложение 4.А**).

**ВАЖНО:** Декларацията по **буква б/** се попълва и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието-кандидат заедно и/или поотделно. Декларацията по **буква б/** е изискуема и в случай че предприятието-кандидат има двама или повече официални представляващи, вписан в ТР и регистър на ЮЛНЦ (вкл. прокурист/и, ако е приложимо), а Формулярът за кандидатстване се подава и подписва с валиден КЕП само от единия от тях. В този случай, декларацията се попълва и подписва от ВСИЧКИ представляващи, които не са подписали с валиден КЕП Формуляра за кандидатстване и се прилага в раздел „Прикачени електронно подписани документи“ от Формуляра.

Останалите декларации по **букви в/** и **г/** се попълват по образец, датират и подписват от лице, което е официален представляващ на кандидата и е вписано като такъв в ТР и регистър на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и декларациите по **букви в/** и **г/** се подписват от всяко от тях.

Ако е приложимо, след попълване, датиране и подписване на декларациите по **букви б/, в/** и **г/**, същите се прикачат в раздел „Прикачени електронно подписани документи“ от Формуляра за кандидатстване.

Декларацията по **букви б/** НЕ е изискуема, в случай че Формулярът за кандидатстване се подава и подписва с валиден КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието-кандидат заедно и/или поотделно, тъй като релевантната информация се попълва и декларира от кандидата в т. „E-ДЕКЛАРАЦИИ“ на Формуляра на кандидатстване.

Декларациите по **букви в/** и **г/** НЕ са изискуеми, в случай че Формулярът за кандидатстване се подава и подписва с валиден КЕП от официален представляващ на кандидата, вписан в ТР и регистъра на ЮЛНЦ, и в случай че релевантната информация е декларирана от кандидата в т. „E-ДЕКЛАРАЦИИ“ на Формуляра на кандидатстване.

В случаите, когато кандидатът се представлява САМО ЗАЕДНО от няколко физически лица, декларациите по **букви в/** и **г/** НЕ са изискуеми, в случай че Формулярът за кандидатстване се подава и подписва с валиден КЕП от всяко от тях, и релевантната информация е декларирана от кандидата в т. „E-ДЕКЛАРАЦИИ“ на Формуляра на кандидатстване.

***Допустими са следните два варианта на подписване на пълномощното по буква а/*** *(ако е приложимо)* ***и декларациите по букви б/, в/*** *и* ***г/*** *(ако е приложимо)* ***при прилагането им в раздел „Прикачени електронно подписани документи“ от Формуляра за кандидатстване:***

***Вариант 1:*** Документите се попълват по образец, датират се и се подписват на хартиен носител от съответните лица, официално представляващи кандидата и вписани в ТР и регистъра на ЮЛНЦ (вкл. прокурист/и, ако е приложимо). В случаите, когато кандидатът се представлява САМО ЗАЕДНО от няколко физически лица, в пълномощното по буква а/ се попълват данните и същото се подписва на хартиения носител от всяко от тях. След попълването, подписването и поставянето на дата на хартиените носители, документите по букви а/, б/, в/ и г/ се сканират и се прикачват в раздел „Прикачени електронно подписани документи“от Формуляра за кандидатстване.

***Вариант 2:*** Документите се попълват и подписват с валиден КЕП от съответните лица, официално представляващи кандидата (вкл. прокурист/и, ако е приложимо), вписани в ТР и регистъра на ЮЛНЦ, и се прикачват в раздел „Прикачени електронно подписани документи“ от Формуляра. В случаите, когато кандидатът се представлява САМО ЗАЕДНО от няколко физически лица, в пълномощното по буква а/ се попълват данните и същото се подписва с валиден КЕП от всяко от тях. В случай че е възприет подход на подписване на документите с КЕП, то е препоръчително **подписването да е чрез attached signature – файл и подпис в един документ (подписът да се съдържа в документа).**

**ВАЖНО:** Официалният/те представител/и на кандидата няма/т право да упълномощава/т други лица да подписват декларациите по букви **б/, в/** и **г/**, тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**ВАЖНО:** Информацията, декларирана в т. „Е-декларации“ на Формуляра за кандидатстване, трябва да бъде идентична с тази, посочена в декларациите по букви **б/, в/** и **г/**, в случай че същите е необходимо да се представят в т. „Прикачени електронно подписани документи“ от Формуляра. При разминаване, за верни ще се приемат данните, подписани с валиден КЕП от официалния/те представляващ/и кандидата. При подписване на Формуляра за кандидатстване с валиден КЕП от упълномощено лице - за верни ще се приемат данните, декларирани в представените декларации по букви **б/, в/** и **г/**, подписани от официалния/те представляващ/и кандидата.

**ВАЖНО:** Моля, запознайте се с детайлните указания за подписване на Формуляра за кандидатстване и приложимите документи, представени в Приложение 7 към Условията за кандидатстване.

**д/[[42]](#footnote-43)** В зависимост от степента на проектна готовност за изграждане на фотоволтаичната система за собствено потребление в комбинация със съоръжения за локално съхранение на произведената енергия (батерии), включени в предложението, кандидатът следва да представи изготвен от лице с проектантска правоспособност:

- **Идеен проект** (ако за обект/ите на интервенция няма пълна проектна готовност към момента на кандидатстване)

ИЛИ

- **Технически/работен проект** (за обекти в пълна степен на проектна готовност).

Документите по буква д) се изготвят от лице с проектантска правоспособност, вписано в съответния регистър на Камарата на инженерите в инвестиционното проектиране[[43]](#footnote-44), налични на следния адрес - <https://kiip.bg/register>.

Документите по буква д) трябва да съдържат минимум следната информация, удостоверяваща обстоятелствата по т. 13.1 „Допустими дейности“, подточки 1.3) - 1.6) от настоящите Условия за кандидатстване, както следва:

- Точният адрес на обекта, попадащ в урбанизирани територии, където ще се изгражда фотоволтаичната система в комбинация с батериите;

- Инсталираната мощност (в kW) на изградената фотоволтаична система за собствено потребление;

- Общият капацитет (в kWh) на локалните съоръжения за съхранение на енергия (батерии) към фотоволтаичната система;

- Разположението на фотоволтаичната система върху покрив и/или фасада на сграда, и/или върху недвижим имот към нея;

- Име и рег. № на лицето с проектантска правоспособност, изготвило документите по буква д).

**ВАЖНО:** Посочената в документите по буква д) инсталирана мощност (в kW) на изградената фотоволтаична система и на локалните съоръжения за съхранение на енергия (батерии) следва да се вземе предвид при определянето на стойността/сумата за всяка отделна фотоволтаична система в т. „Бюджет“ от Формуляра за кандидатстване.

**е/** **Удостоверение, издадено от ЕРД**, **или** **Договор с ЕРД**[[44]](#footnote-45), от което/който е видна предоставената мощност на кандидата към 01.12.2022 г. за обекта, където ще се изгради фотоволтаичната система с батериите.

От удостоверението/договора следва да е видна минимум следната информация:

- Наименование на предприятието и ЕИК;

- Адрес на обекта, където се предоставя мощността;

- Предоставена мощност на кандидата.

**ВАЖНО:** Кандидатът носи пълната отговорност за качеството и пълнотата на разработената техническа документация, включително за законосъобразността при изготвянето, съгласуването и одобряването й в качеството му на Възложител по проекта. Готовият работен/технически проект трябва да бъде изготвен и одобрен съгласно Закона за устройство на територията (ЗУТ), Наредба № 4 за обхвата и съдържанието на инвестиционните проекти и действащата нормативна уредба.

Задължение на крайния получател е да съхранява към проекта оригинал на техническата документация в целия й наличен обем и свързаната с нея налична документация (съгласувания, одобрения, разрешения и др.).

## 22. Краен срок за подаване на предложенията за изпълнение на инвестиция:

Ще се прилага процедура чрез подбор на предложения за изпълнение на инвестиции от крайни получатели **с един краен срок за кандидатстване.**

**Крайният срок за подаване на предложения за изпълнение на инвестиции по настоящата процедура е 16:30 часа на 15.05.2023 г.**

**ВАЖНО:** В рамките на настоящата процедура кандидатите могат да подадат **само едно** предложение за изпълнение на инвестиция при съобразяване с изискванията по т. 9 от настоящите Условия за кандидатстване. В случай че един и същи кандидат е подал повече от едно предложение за изпълнение на инвестиция, Оценителната комисия разглежда само последното постъпило в срока предложение за изпълнение на инвестиция, а предходните се считат за оттеглени[[45]](#footnote-46).

В случай че по настоящата процедура бъдат подадени предложения за изпълнение на инвестиция от няколко свързани предприятия, осъществяващи сходна дейност, договор за финансиране може да бъде сключен само с едно от тези предприятия. При установено наличие на посоченото обстоятелство, ще бъде издадено Решение за отказ за предоставяне на безвъзмездно финансиране на всяко предложение за изпълнение на инвестиция от списъка на одобрените за финансиране предложения за изпълнение на инвестиция, класирано след първото такова, което също е включено в списъка на одобрени за финансиране предложения за изпълнение на инвестиция/списъка с резервните предложения за изпълнение на инвестиция, ако такъв е съставен. Под свързани предприятия се разбират предприятията по чл. 4, ал. 4 - 8 от Закона за малките и средните предприятия. Под сходна дейност следва да се разбира основна икономическа дейност, попадаща в рамките на същия тризначен цифров код (група) съгласно Класификацията на икономическите дейности - КИД-2008 (Приложение 9).

Кандидатите могат да задават допълнителни въпроси и да искат разяснения във връзка с Условията за кандидатстване до 21 дни преди изтичането на срока за кандидатстване. Допълнителни въпроси могат да се задават в ИСМ-ИСУН 2020, раздел НПВУ чрез модул „Електронно кандидатстване“, в раздела на процедура BG-RRP-3.006„Изграждане на нови ВЕИ за собствено потребление в комбинация с локални съоръжения за съхранение на енергия в предприятията“, секция „Разяснения по процедурата“.

Отговорите на въпросите на кандидатите се публикуват в ИСМ-ИСУН 2020, раздел НПВУ и на интернет страницата на СНД на ПИТ (<https://mig.gov.bg>) в 10-дневен срок от получаването им, но не по-късно от 14 дни преди изтичането на срока за кандидатстване.

Разясненията се дават по отношение на условията за кандидатстване, не съдържат становище относно качеството на предложението и са задължителни за всички кандидати.

Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 23. Адрес за подаване на предложенията за изпълнение на инвестиция/концепциите за предложения за изпълнение на инвестиция

Предложенията за изпълнение на инвестиция по настоящата процедура се подават по изцяло електронен път чрез ИСМ-ИСУН 2020, раздел НПВУ на следния интернет адрес: <https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Active>

## 24. Допълнителна информация:

### 24.1. Процедура за уведомяване на неуспелите кандидати:

В 10-дневен срок от одобряване на оценителния доклад ръководителят на СНД издава мотивирано решение, с което отказва предоставянето на средства на кандидатите, включени в Списъка на предложените за отхвърляне предложения и основанията за отхвърлянето им, включително при невъзможност да бъде извършена корекция на основание чл. 16, ал. 8 във връзка с чл. 16, ал. 9 на ПМС 114/2022 г.

Решението подлежи на обжалване по реда на на Административнопроцесуалния кодекс (АПК).

### 24.2. Процедура за сключване на договори за финансиране с крайните получатели и издаване на откази за предоставяне на средства

Процедурата по проверка на документалната допустимост на кандидатите ще се извършва изцяло в електронна среда чрез системата ИСМ-ИСУН 2020, раздел НПВУ, поради което комуникацията между СНД на ПИТ и кандидатите ще се води единствено през нея. Чрез ИСМ-ИСУН 2020, раздел НПВУ, до всеки одобрен за финансиране кандидат се изпраща електронно уведомление (покана по чл. 19, ал. 2 от ПМС № 114/2022г.) за представяне на конкретни изброени доказателства за доказване на съответствието му с изискванията за краен получател. Поканите, с които се изисква представянето на доказателства за съответствие с изискванията за краен получател са електронни документи с електронен подпис на ръководителя на СНД/оправомощено от него лице и се изпращат чрез системата ИСМ-ИСУН 2020, раздел НПВУ.

Уведомлението съдържа указания за вида и формата за действителност на изисканите доказателства, както и срока, в който тези доказателства следва да бъдат представени. Поканите се считат за получени от съответния кандидат с изпращането им в ИСМ-ИСУН 2020, раздел НПВУ.

**ВАЖНО:** Следва да се има предвид, че изискуемите при извършваната проверка декларации са частни документи, които следва да са издадени като електронни такива. В този смисъл, те следва да са подписани с валиден КЕП на задълженото лице - официалния представляващ на кандидата или официалните представляващи го (в случаите, когато предприятието се представлява само заедно) и за представянето им институтът на упълномощаването е неприложим.

**I. Списък на документите, които се подават на етап сключване на договори за финансиране с крайните получатели.**

**1. НОВА Декларация при кандидатстване (Приложение 2).**

Нова Декларация при кандидатстване (Приложение 2) е изискуема в случаите, когато:

- предприятието-кандидат има двама или повече официални представляващи, вписани в ТР и регистъра на ЮЛНЦ (вкл. прокурист/и, ако е приложимо), а Формулярът за кандидатстване се подава и подписва само от единия от тях;

- формулярът за кандидатстване е бил подаден от упълномощено лице, а декларацията е била подписана от задълженото лице/задължените лица на хартиен носител;

- смяна в представляващото лице/представляващите лица или друга промяна, настъпила след датата на кандидатстване или ако декларацията е била подадена единствено на хартия.

В последните два случая Декларацията се попълва и подписва с валиден КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо).

**2. НОВА Декларация за държавни помощи (Приложение 3).**

Нова Декларация за държавни помощи (Приложение 3) е изискуема в случаите, когато:

- предприятието-кандидат се представлява САМО ЗАЕДНО от двама или повече официални представляващи, вписани в ТР и Регистъра на ЮЛНЦ, а Формулярът за кандидатстване се подава и подписва само от единия от тях;

- формулярът за кандидатстване е бил подаден от упълномощено лице, а декларацията е била подписана от задълженото лице/задължените лица на хартиен носител;

- смяна в представляващото лице/представляващите лица или друга промяна, настъпила след датата на кандидатстване или ако декларацията е била подадена единствено на хартия.

Декларацията трябва да бъде подписана с валиден КЕП от лице, което е официален представляващ на кандидата и е вписано като такъв в ТР и регистър на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и декларацията се подписва с валиден КЕП от всяко от тях.

**3. Декларация за обстоятелствата по чл. 3 и чл. 4 от Закона за малките и средните предприятия ИЛИ Декларация за малки дружества със средна пазарна капитализация или дружества със средна пазарна капитализация – попълнена по образец (Приложение 4 или 4.А)** **и подписана с валиден КЕП от официалния представляващ/официалните представляващи на кандидата.**

Нова Декларация за обстоятелствата по чл. 3 и чл. 4 от ЗМСП ИЛИ Декларация за малки дружества със средна пазарна капитализация или дружества със средна пазарна капитализация (Приложение 4 или 4.А) е изискуема в случаите, когато:

- предприятието-кандидат се представлява САМО ЗАЕДНО от двама или повече официални представляващи, вписани в ТР и Регистъра на ЮЛНЦ, а Формулярът за кандидатстване се подава и подписва само от единия от тях;

- формулярът за кандидатстване е бил подаден от упълномощено лице, а декларацията е била подписана от задълженото лице/задължените лица на хартиен носител;

- смяна в представляващото лице/представляващите лица или друга промяна, настъпила след датата на кандидатстване или ако декларацията е била подадена единствено на хартия.

**4. Нотариално заверено пълномощно за подписване на договора за финансиране с крайния получател** - подписано с валиден КЕП от лице, което е официален представляващ на кандидата и е вписано като такъв в ТР и регистъра на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и пълномощното се подписва с валиден КЕП от всяко от тях.

Документът не е задължителен за всички кандидати, а се изисква само в случай че кандидатите желаят да упълномощят лице, различно от официалния представляващ/официалните представляващи на предприятието, да сключи договор за финансиране по процедурата.

**5. Справка за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП ИЛИ Декларация за малки дружества със средна пазарна капитализация или дружества със средна пазарна капитализация (Приложение 4.1),** изготвени въз основа на данните на предприятието за последните 2 (две) приключени финансови години към датата на деклариране. **В Справките следва да бъдат отразени годините, за които се отнасят вписаните данни.**

Справката за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение 4.1) се попълва и подава и от малки дружества със средна пазарна капитализация или дружества със средна пазарна капитализация.

В случай че данните в представените справки за последните две приключени финансови години не потвърждават статуса, деклариран в представената декларация, се представят и справки за предходните две последователни финансови години, в които предприятието запазва своите параметри, без промяна.

**6.** **Документи, относими и отразяващи разпределението на капитала** за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятияИЛИ в Декларацията за малки дружества със средна пазарна капитализация или дружества със средна пазарна капитализация:

- *Справка за разпределение капитала на дружеството* – приложимо за акционерните дружества.

- *Книга за акционерите* - приложимо за акционерните дружества с поименни акции;

- *Дружествен договор* - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

- *Книга за акционерите и устав* - приложимо за командитните дружества с акции;

- *Устав* - приложимо за сдруженията;

В случай че кандидатът е в отношения на свързаност и/или партньорство по смисъла на чл. 4 от ЗМСП с трети предприятия, то (при условията на чл. 23, ал. 6 от Закона за търговския регистър и регистъра на ЮЛНЦ) той трябва да представи документи по настоящата точка и за тези предприятия. За предприятията, с които кандидатите са в отношения на свързаност и/или партньорство и които са установени в държава, различна от Република България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени.

**7.** **Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ)**, за всички свързани предприятия и предприятия-партньори (ако е приложимо) за последните 2 (две) приключени/последователни финансови години.

При установяване на свързани предприятия и/или предприятия-партньори, които не са посочени в Справките за обобщените параметри на предприятието, от кандидата (при условията на чл. 23, ал. 6 от Закона за търговския регистър и регистъра на ЮЛНЦ) може да бъде изискано да представи и Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ), за тези предприятия за последните 2 (две) приключени/последователни финансови години.

Посочените документи или еквивалентни на тях, съобразно законодателството на съответната държава, се представят за всички предприятия независимо от мястото, на което са установени.

**8. Консолидирани Отчет за приходите и разходите и Счетоводен баланс** (ако е приложимо), за последните 2 (две) приключени/последователни финансови години, в които предприятието запазва своите параметри по чл. 3 от ЗМСП без промяна.

Документите се представят в случай че кандидатът съставя консолидиран финансов отчет или е включено чрез консолидиране в консолидирания финансов отчет на друго предприятие.

**9. Документи, удостоверяващи актуалното състояние и реалните собственици на съответното предприятие** (ако е приложимо), в случай че някое от свързаните предприятия или предприятията - партньори е чуждестранно лице.

Документ, чийто оригинал е на чужд език, се представя и в превод на български език.

***10. Във връзка с обстоятелството, че инвестицията се изпълнява при условията на „инвестиционни помощи за насърчаване на енергията от възобновяеми източници“, съгласно чл. 41 от Регламент (ЕС) № 651/2014, кандидатите представят и следните документи:***

**10.1. Справка за група предприятия за последните три приключени финансови години** (ако е приложимо). В случай че кандидатът не съставя посочената справка, същият следва да представи списък на предприятията, с които формира група предприятия (ако е приложимо).

**10.2. Справка-извлечение за последната приключила финансова година от счетоводните сметки на кандидата** по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания.

**10.3. Счетоводен баланс за последната приключена финансова година по отношение на предприятията, с които формират група** (ако е приложимо) - приложимо за МСП.

Документите не следва да се представят, в случай че същите са оповестени в ТР и регистър на ЮЛНЦ.

**10.4. Счетоводен баланс и** **Отчет за приходите и разходите за последните две приключена финансова година по отношение на предприятията, с които формират група** (ако е приложимо) - приложимо за предприятия, които не са МСП (малки дружества със средна пазарна капитализация или дружества със средна пазарна капитализация).

Документите не следва да се представят, в случай че същите са оповестени в ТР и регистър на ЮЛНЦ.

***Документите от т. 5 до т. 10 могат да бъдат подписвани с валиден КЕП от упълномощеното лице или лицето, представляващо кандидата, вписано като такова в ТР и Регистъра на ЮЛНЦ, и се прикача в ИСМ-ИСУН 2020, раздел НПВУ. Упълномощеното лице НЕ е допустимо да подписва (вкл. собственоръчно или чрез КЕП) документите от т. 1 до т. 4.***

Горепосочените документи следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

**II.** **След сключване на договора за финансиране, крайният получател следва да представи в срок до 3 (три) месеца документите по следните две точки:**

**1. Документи, удостоверяващи че крайният получател е изцяло (единствен) собственик на сградата/имота или единствено крайният получател има учредено право на строеж на сградата, където ще се изгражда фотоволтаичната система с батериите**. В случай на сграда, същата следва да е въведена в експлоатация към датата на кандидатстване.

От документите по т. 1, които следва да бъдат представени до 3 месеца след сключване на договора за финансиране, следва да е видно:

- точният адрес на сградата/имота, като същият следва да съответства на адреса, посочен в представения на етап кандидатстване идеен проект или технически/работен проект, където ще се изгражда фотоволтаичната система с батериите;

- че крайният получател е единствен собственик на сградата/имота или единствено крайният получател има учредено право на строеж и сградата е въведена в експлоатация към датата на кандидатстване, където ще се изгражда фотоволтаичната система с батериите.

**2. Писмо по чл. 2, ал. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони от съответната компетентна институция** – РИОСВ/МОСВ, че не е необходимо провеждане на процедура по реда на Глава втора от същата наредба

**ИЛИ**

**Решение за преценяване на необходимостта от извършване на ОВОС, съгласно чл. 8 от Наредбата за условията и реда за извършване на оценка на въздействието върху околната среда** с характер „да не се извършва ОВОС“ или Решение по ОВОС за одобряване, съгласно чл. 18 от същата наредба

**ИЛИ**

**Решение по чл. 18 или чл. 28 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони** за одобряване.

В случай на издадени Решения по Закона за опазване на околната среда (ЗООС) и Закона за биологичното разнообразие (ЗБР), инвестиционният проект съгласно одобреното предложение трябва да е съобразен с условията и мерките в решенията и да съответства на описаните параметри в тях.

**ВАЖНО:** При неспазване на изискванията и непредставяне на документите по т. 1 и т. 2 в срок до 3 (три) месеца след сключване на договора за финансиране, СНД има право **да прекрати договора** съгласно чл. 3.6.15 от Договора за финансиране (Приложение 15 към Условията за изпълнение).

**III. С цел документална проверка на декларираната категория на предприятието и удостоверяване на съответствието на кандидатите с изискванията на чл. 6 от ПМС № 114/2022 г., СНД на ПИТ ще извършва служебни проверки, включително и чрез информационната система за мониторинг на европейски и национални стратегии и регионална политика – МониторСтат (поддържана и управлявана от НСИ) по отношение на следните документи:**

**1. Отчет за приходите и разходите и Счетоводен баланс на кандидата за 2019 г., 2020 г., 2021 г. и 2022 г.** (ако е приложимо);

**2. Отчет за заетите лица, средствата за работна заплата и други разходи за труд на кандидата за 2019 г., 2020 г., 2021 г. и 2022 г.** (ако е приложимо);

**3.** **Удостоверение от Националната агенция за приходите за липса на задължения на кандидата.**

**4.** **Удостоверение за липса на задължения към общината** по седалището на СНД (Столична община) и по седалище на кандидата.

**ВАЖНО:** Кандидат, чиито задължения (общо от удостоверенията по т. 3 и т. 4) са повече от 1 на сто от сумата на годишния общ оборот за последната приключена финансова година, но под 50 000 лв., имат право да представят доказателства, че са предприели мерки, които гарантират тяхната надеждност. За тази цел кандидатът може да представи следните документи:

- Документ за извършено плащане (включително и ново удостоверение) в посочения размер или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.

**5.** **Свидетелство за съдимост** на всички лица, които са официални представляващи на кандидата и са вписани като такива в ТР и регистъра на ЮЛНЦ, независимо от това дали представляват предприятието заедно и/или поотделно, и/или по друг начин.

ВАЖНО: Служебна проверка е възможно да бъде извършена по отношение на лица, които са родени в България и не са осъждани. Лицата, които са български граждани, но са родени в чужбина, чуждестранните граждани или осъжданите лица следва да представят Свидетелство за съдимост (издадено не по-рано от 6 месеца към датата на сключване на договора). Когато за някое от горепосочените лица свидетелството за съдимост подлежи на издаване от чуждестранен орган, същото се представя и в легализиран превод. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**6.** **Удостоверение от органите на Изпълнителна агенция „Главна инспекция по труда“** във връзка с обстоятелствата по чл. 54, ал. 1, т. 6 от Закона за обществените поръчки.

**ВАЖНО:** Кандидат, който има влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчкиима право да докаже, че е предприел съответни мерки за надеждност, като:

**-** е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (ако е приложимо), включително заверено копие на наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки.

Представените доказателства ще бъдат разглеждани и преценявани от СНД на ПИТ като се отчита приложимостта на мерките при спазване на чл. 57, ал. 3, буква б) от ЗОП, тежестта и конкретните обстоятелства, свързани с нарушението.

**IV**. **Преди сключване на договор за финансиране, СНД на ПИТ ще извършва и следните проверки по отношение на всички кандидати, до които са изпратени покани по чл. 19, ал. 2 от ПМС № 114/2020:**

**1. Документална проверка за свързани предприятия към датата на сключване на договора за финансиране, осъществяващи сходна дейност - включени в списъка с одобрените за финансиране предложения за изпълнение на инвестиция/списъка с резервни предложения за изпълнение на инвестиция.**

Под сходна дейност следва да се разбира основна икономическа дейност, попадаща в рамките на същия тризначен цифров код (група) съгласно Класификация на икономическите дейности - КИД-2008 на НСИ (Приложение 8) за 2021 г. Свързаността на кандидатите ще се изследва към датата на сключване на договора за финансиране на основание чл. 4, ал. 5 и 8 от ЗМСП. В случай че бъде установено наличие на посоченото обстоятелство, ще бъде издадено Решение за отказ за предоставяне на безвъзмездно финансиране на всяко предложение за изпълнение на инвестиция от списъка с одобрени за финансиране предложения за изпълнение на инвестиция, класирано след първото такова, което също е включено в списъка с одобрени за финансиране предложения за изпълнение на инвестиция/списъка с резервни предложения за изпълнение на инвестиция, ако такъв е съставен.

**2.** **Кандидатът е регистриран по реда на Търговския закон или съответно Закона за кооперациите.**

**3.** **Член на управителен или контролен орган, както и временно изпълняващ такава длъжност, включително прокурист или търговски пълномощник на кандидата, не е свързано лице** по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с ръководителя на структурата за наблюдение и докладване.

**4.** **Кандидатът отговаря на изискванията за:**

**- микро, малко и средно предприятие** по смисъла на чл. 3 и чл. 4 от Закона за малките и средните предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36);

- **малко дружество със средна пазарна капитализация** или

**- дружество със средна пазарна капитализация**.

**ВАЖНО:** Преди сключване на договор за финансиране ще се извършва документална проверка на категорията на предприятието (микро, малко или средно предприятие, съгласно ЗМСП, малко дружество със средна пазарна капитализация или дружество със средна пазарна капитализация) към датата на кандидатстване и към датата на сключване на договора.

В случай че при проверката се установи, че кандидатът за краен получател на средства от Механизма за възстановяване и устойчивост не отговаря на изискванията за микро, малко или средно предприятие по смисъла на ЗМСП, респективно на дефиницията за „малко дружество със средна пазарна капитализация“ или „дружество със средна пазарна капитализация“ (съгласно Приложение 12 към Условията за кандидатстване) към датата на кандидатстване и към датата на сключване на договора, ще бъде издавано решение за отказ за предоставяне на безвъзмездно финансиране.

В случай че бъде установена погрешно декларирана категория, довела до неправилно класиране в съответствие с разпределението на бюджета, посочено в т. 7 „Общ размер на средствата по процедурата“ съобразно категорията на предприятието и групите сектори на икономическа дейност, ще бъде издадено решение за отказ за предоставяне на средства от Механизма.

**5.** **Кандидатът не е микропредприятие** по смисъла на чл. 3-4 от Закона за малките и средните предприятия, **което** **има седалище или клон със седалище на територията на селски район** **и което е заявило за подпомагане дейности по предложението за изпълнение на инвестиция, които ще се осъществяват в община на територията на селските райони** в Република България съгласно Списъка на общините в обхвата на селските райони (Приложение 11).

**6. Кандидатът отговаря на останалите изисквания и ограничения, поставени в Условията за кандидатстване,** и за които проверка по същество се извършва преди сключване на договор.

В случай че бъде установено обстоятелство, довело до неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за краен получател на средства от Механизма, ще бъде издадено Решение за отказ за предоставяне на безвъзмездно финансиране за съответния кандидат.

**V. Преди сключване на договор за финансиране, СНД на ПИТ ще извърши и следните проверки във връзка със съответствието на инвестицията с условията на режима „инвестиционни помощи за насърчаване на енергията от възобновяеми източници“ съгласно чл. 41 от Регламент (ЕС) № 651/2014:**

**1. Кандидати, които имат неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар**.

Съгласно Регламент на Комисията (ЕС) № 651/2014 недопустими са кандидати (и на ниво група), които са обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.

Проверката е на база информация в Публичния регистър на ЕК - <http://ec.europa.eu/competition/elojade/isef/index.cfm?clear=1&policy_area_id=3>): проверка по вид решение – отрицателно решение с възстановяване, а също и в Информационна система "Регистър на минималните помощи" относно обстоятелството дали кандидатът е получавал помощ за оздравяване или съответно помощ за преструктуриране.

**2.** **Кандидати (и на ниво група), които са в затруднено положение** съгласно чл. 2, пар. 18 от Регламент на Комисията (ЕС) № 651/2014.

Съгласно чл. 1, пар. 4, буква в) от от Регламент на Комисията (ЕС) № 651/2014 недопустими са кандидати (и на ниво група), които са в затруднено положение съгласно чл. 2, пар. 18 от същия регламент.

**ВАЖНО**: Проверката и определянето на „група“ от предприятия по точки 1) и 2) ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. ТР и регистър на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.

**3. Кандидати, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране**.

Недопустими са кандидати по чл. 2, пар. 18, буква „г“ от Регламент на Комисията (ЕС) № 651/2014, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране. С оглед на горното преди сключване на договора за финансиране кандидатите следва да представят Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания.

**VI.** За целите на изпълнението и електронното отчитане на инвестицията, одобрените за финансиране крайни получатели следва самостоятелно да създадат потребителски профили за достъп до ИСМ-ИСУН 2020, раздел НПВУ, като използват функционалностите на системата. Потребителските профили за електронно отчитане се създават от одобрените крайни получатели в модул „E-кандидатстване“, раздел „Проектни предложения“, секция (таб) „Профили за Е-отчитане“. За целта в системата следва да се прикачи **Заявление за профил за достъп до ИСУН 2020 на Ръководител на отговорно ведомство и организация с определени Структури за наблюдение и докладване, Структури за наблюдение и крайни получатели по Плана за възстановяване и устойчивост** (**Приложение 17** към Условията за изпълнение) **и/или Заявление за профил за достъп до ИСУН 2020 на лица, упълномощени от отговорното ведомство и организация с определени Структури за наблюдение и докладване, Структури за наблюдение и крайни получатели по Плана за възстановяване и устойчивост** (**Приложение 18** към Условията за изпълнение) – **подписано с валиден КЕП** от лице, което е официален представляващ на кандидата и е вписан като такъв в ТР и регистъра на ЮЛНЦ. В случаите, когато крайният получател се представлява само заедно от няколко физически лица, заявлението се попълва и подписва от всички тях.

След проверка на данните, въведени в ИСМ-ИСУН 2020, раздел НПВУ, СНД активира създадения потребителски профил след сключване на договор за финансиране със съответния краен получател.

Ако кандидат по одобрено за финансиране предложение за изпълнение на инвестиция откаже сключване на договор за финансиране, се пристъпва към сключване на договор с кандидатите от резервния списък (в случай че такъв е съставен) по поредността на класирането им, до изчерпване на наличния бюджет по процедурата.

В 7-дневен срок от представянето на доказателствата, че кандидатът отговаря на изискванията за краен получател на средства от МВУ, ръководителят на СНД издава **решение за предоставяне на средства** от Механизма по всяко предложение, включено в списъка на предложените за финансиране предложения, подредени по реда на тяхното класиране, и размера на средствата от МВУ, които да бъдат предоставени за всяко от тях. При наличие на остатъчен финансов ресурс по процедурата **решение за предоставяне на средства** от Механизма се издава и за кандидати, включени в списъка с резервните предложения (в случай че такъв е съставен), които успешно са преминали оценяването, но за които не достига финансиране, подредени по реда на тяхното класиране – до изчерпване на средствата.

В срок до 15 работни дни от влизането в сила на решението за предоставяне на средства от НПВУ, ръководителят на СНД сключва договор за финансиране с крайния получател.

**Няма да бъде сключван договор за финансиране с одобрен кандидат, по отношение на когото е налице неприключила проверка по сигнал за нередност. Договор за финансиране ще бъде сключен, в случай че проверката по сигнала приключи с извод за липса на нередност.**

**Няма да бъде сключван договор за финансиране с одобрен кандидат, за когото са налице задължения във връзка с недължимо платени, надплатени, неправомерно получени или неправомерно усвоени средства, включително лихвите върху тях.**

**При наличие на някое от посочените обстоятелства, покана по чл. 19, ал. 2 от ПМС 114/2022 г. до съответния кандидат не се изпраща.**

Ръководителят на СНД на ПИТ издава мотивирано решение, с което отказва предоставянето на безвъзмездно финансиране, в 10-дневен срок от одобрение на доклада на оценителната комисия, съответно от изтичането на срока по чл. 19, ал. 2 от ПМС № 114/2022 г.:

- за всяко предложение за изпълнение на инвестиция, включено в списъка на предложените за отхвърляне предложения за изпълнение на инвестиция и основанието за отхвърлянето им, включен в доклада за работата на оценителната комисия;

- при несъгласие на кандидата да сключи договор за финансиране;

- на кандидат, който не отговаря на изискванията за краен получател на средства от МВУ или не е представил в срок доказателства за това;

- за предложения, при които се установи, че не е спазена забраната за кумулативно предоставяне и за двойно финансиране по чл. 191 от Регламент (ЕС) 2018/1046;

Индивидуалните административни актове на Ръководителя на СНД на ПИТ за отказ за предоставяне на средства се издават като електронни документи по реда на Закона за електронното управление и се съобщават на кандидатите чрез системата ИСМ-ИСУН 2020, раздел НПВУ в изпълнение на чл. 30, ал. 1 и ал. 2 от ПМС № 114/2022г. Към съобщението в ИСМ-ИСУН 2020, раздел НПВУ до съответния кандидат се прикача и издадения акт. На интернет страницата на СНД и в Информационната система за Механизма се публикува информация относно издадените решения за отказ за предоставяне на средства, съдържаща данни за номера и датата на издаденото решение, регистрационен номер и наименование на предложението, краен получател и размер на отказаните средства.

Всеки кандидат може да подаде до Ръководителя на СНД сигнал за предоставяне на невярна и/или подвеждаща информация от кандидати в процедури за предоставяне на средства по ПИТ и/или от краен получател на безвъзмездно финансиране по ПИТ, които при изпълнение на договор, сключен по предложение за изпълнение на инвестиция, финансиран от Механизма за възстановяване и устойчивост, предоставят невярна и /или подвеждаща информация за вписване в регистъра и проверка.

След сключване на договора за финансиране, с оглед спазване на изискванията за прозрачност на държавните помощи във връзка със Съобщението относно прозрачността, ще се публикува информация за предоставените държавни помощи в размер над 500 000 евро.

## 25. Приложения към Условията за кандидатстване:

Изрично пълномощно за подаване на предложението за изпълнение на инвестиция (Приложение 1);

Декларация при кандидатстване (Приложение 2);

Декларация за държавни помощи (Приложение 3) и свързаните с нея приложения (включително Приложение 3.A „Изисквания, свързани с правилата за „Инвестиционни помощи за насърчаване на енергията от възобновяеми източници“ съгласно чл. 41 от Регламент (ЕС) № 651/2014);

Декларация за обстоятелствата по чл. 3 и чл. 4 от Закона за малките и средните предприятия (Приложение 4);

Декларация за малки дружества със средна пазарна капитализация или дружества със средна пазарна капитализация (Приложение 4.А);

Критерии и методология за оценка на предложения за изпълнение на инвестиции (Приложение 5);

Примерни указания за попълване на електронен Формуляр за кандидатстване (Приложение 6);

Указания за подписване на Формуляра за кандидатстване и приложимите документи (Приложение 7);

Приложение I към Договора за създаване на европейската общност (Приложение 8);

Класификация на икономическите дейности (КИД – 2008) на НСИ (Приложение 9);

Списък с регионите за планиране и областите, попадащи в тях (Приложение 10);

Списък на общините в обхвата на селските райони на Република България (Приложение 11);

Използвани съкращения и основни дефиниции (Приложение 12);

Информация относно спазване на принципа за „ненанасяне на значителни вреди“ (Приложение 13);

Минимални технически изисквания към фотоволтаичната система и съоръженията за локално съхранение на произведената енергия (батерии) (Приложение 14).

1. По смисъла на чл. 3 и чл. 4 от Закона за малките и средните предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36). Допълнителна информация се съдържа в Приложение 12 към Условията за кандидатстване. [↑](#footnote-ref-2)
2. Съгласно определението в Приложение 12 към Условията за кандидатстване. [↑](#footnote-ref-3)
3. Съгласно определението в Приложение 12 към Условията за кандидатстване. [↑](#footnote-ref-4)
4. Определение и допълнителна информация относно спазването на принципа за „ненанасяне на значителни вреди“ се съдържат в Приложение 12 и Приложение 13 към Условията за кандидатстване. [↑](#footnote-ref-5)
5. Показател 9 от Приложение „Списък с общи показатели“ съгласно Делегиран регламент (ЕС) 2021/2106 за допълване на Регламент (ЕС) 2021/241 за създаване на Механизъм за възстановяване и устойчивост чрез определяне на общите показатели и подробните елементи на набора от показатели за възстановяване и устойчивост. [↑](#footnote-ref-6)
6. Показател 2 от Приложение „Списък с общи показатели“ съгласно Делегиран регламент (ЕС) 2021/2106 за допълване на Регламент (ЕС) 2021/241. [↑](#footnote-ref-7)
7. За целите на настоящата процедура произведената енергия от новоизградената фотоволтаична система е единствено за собствено потребление. [↑](#footnote-ref-8)
8. Максималната активна мощност, която може да се подава непрекъснато, при напълно работеща централа, в точката на изхода (т.е. след приспадане на електрозахранването за спомагателните инсталации и загубите в трансформаторите, които се считат за неразделна част от централата). [↑](#footnote-ref-9)
9. В случай че кандидатът ще изгражда повече от една фотоволтаична система в комбинация с батерии за отделни свои стопански обекти, като целевата стойност на индикатора „Инсталиран допълнителен оперативен капацитет за енергия от възобновяеми източници (в MW)“ следва да попълни сумата от изходящата активна мощност на инверторите (изходните AC характеристики на всички инвертори) на всички фотоволтаични системи, планирани за изпълнение с настоящата инвестицията. [↑](#footnote-ref-10)
10. Съгласно Приложението към Решение за изпълнение на Съвета 8091/22 от 28 април 2022 г. за одобряване на оценката на Плана за възстановяване и устойчивост на България. [↑](#footnote-ref-11)
11. Определянето на категорията на предприятията е в съответствие с разпоредбите на чл. 3 и чл. 4 от Закона за малките и средни предприятия (ЗМСП) и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36). [↑](#footnote-ref-12)
12. Групите сектори на икономическа дейност са обособени въз основа на Агрегираната номенклатура на икономическите дейности А3, разработена на базата на Класификацията на икономическите дейности (КИД-2008) на Национален статистически институт (НСИ). [↑](#footnote-ref-13)
13. Група “Индустрия“ включва следните сектори на икономическа дейност съгласно КИД-2008 на НСИ: сектор B „Добивна промишленост“, сектор C „Преработваща промишленост“, сектор E „Доставяне на води; канализационни услуги, управление на отпадъци и възстановяване“ и сектор F „Строителство“. [↑](#footnote-ref-14)
14. Група “Услуги“ включва следните сектори на икономическа дейност съгласно КИД-2008 на НСИ: сектор G „Търговия; ремонт на автомобили и мотоциклети, сектор H „Транспорт, складиране и пощи“, сектор I „Хотелиерство и ресторантьорство“, сектор J „Създаване и разпространение на информация и творчески продукти; далекосъобщения“, сектор L „Операции с недвижими имоти“, сектор M „Професионални дейности и научни изследвания“, сектор N „Административни и спомагателни дейности“, сектор P „Образование“, сектор Q „Хуманно здравеопазване и социална работа“, сектор R „Култура, спорт и развлечения“ и сектор S „Други дейности“. [↑](#footnote-ref-15)
15. Съгласно чл. 8 от Регламент (ЕС) № 651/2014. [↑](#footnote-ref-16)
16. Съгласно определението за „място на изпълнение на инвестицията” представено в Приложение 12 към Условията за кандидатстване. [↑](#footnote-ref-17)
17. Съгласно Класификация на териториалните единици за статистически цели в България. [↑](#footnote-ref-18)
18. При извършване на окончателно плащане ще се извършва проверка дали сконтираната стойност на безвъзмездната помощ към сконтираната стойност на допустимите разходи е в рамките на допустимия интензитет при прилагане на следната формула: PV = FV/(1+i)t , където PV е сконтирана стойност, FV е реална стойност, i е лихвеният процент, а t – периода на изпълнение в години. [↑](#footnote-ref-19)
19. Съгласно определенията, представени в Приложение 12 към Условията за кандидатстване. [↑](#footnote-ref-20)
20. Отчет за приходите и разходите за 2021 г. на предприятието-кандидат: стойността по ред „Нетни приходи от продажби“ от приходната част на Отчета (код на реда 15100, колона 1). [↑](#footnote-ref-21)
21. Съгласно § 1, т. 1б от Допълнителните разпоредби на Закона за кадастъра и имотния регистър: "сграда" или "постройка" е самостоятелен строеж на основното или на допълващото застрояване по Закона за устройство на територията, трайно прикрепен към земята, с отделени от външната среда организирани вътрешни пространства и с функционално предназначение съгласно класификатора, определен с наредбата по чл. 31. [↑](#footnote-ref-22)
22. Сградата следва да е въведена в експлоатация към датата на кандидатстване. [↑](#footnote-ref-23)
23. За допълнителна информация относно определянето на кода на основната икономическа дейност, кандидатите могат да се обърнат към НСИ, както и да се запознаят с Методологията за определяне на код на основна икономическа дейност по КИД-2008 и методологичните бележки по Класификация на икономическите дейности – КИД-2008 (Приложение 9). [↑](#footnote-ref-24)
24. Съгласно определението за горски продукт, представено в Приложение 12 към Условията за кандидатстване. За да се прецени дали е спазено изискването, водещ ще е финалният продукт, който ще се изработва в резултат на подкрепените инвестиции, а не междинните операции, които производствения процес може да включва. [↑](#footnote-ref-25)
25. Във връзка с посоченото ограничение, кандидатите, чиято основна икономическа дейност е с код C10.83, следва да опишат подробно точния предмет на дейност и произвежданите от тях продукти в раздел „Данни за кандидата”, поле „Допълнително описание” от Формуляра за кандидатстване. [↑](#footnote-ref-26)
26. Допълнителна информация относно спазване на принципа за „ненанасяне на значителни вреди“ е представена в Приложение 13 към Условията за кандидатстване . [↑](#footnote-ref-27)
27. В чл. 7 и чл. 8 от Закона за устройство на територията (ЗУТ) са дефинирани урбанизирани територии - населени места, селищни образувания и индустриални паркове извън границите на населените места и селищните образувания. Урбанизираните територии са предназначени за жилищни, общественообслужващи, производствени, складови, курортни, вилни, спортни и развлекателни функции, за озеленени площи и озеленени връзки между тях и териториите за природозащита, за декоративни водни системи (каскади, плавателни канали и други), за движение и транспорт, включително за велосипедни алеи и за движение на хора с увреждания, за техническа инфраструктура, за специални обекти и други. Конкретното им предназначение е съобразено с принципа за устойчиво развитие. [↑](#footnote-ref-28)
28. Въвеждането в експлоатация на фотоволтаична система се удостоверява чрез представяне на протокол за въвеждането в експлоатация на енергийното съоръжение и устойчивостта започва да тече от датата на издаването му. [↑](#footnote-ref-29)
29. Въвеждането в експлоатация на фотоволтаична система се удостоверява чрез представяне на протокол за въвеждането в експлоатация на енергийното съоръжение. [↑](#footnote-ref-30)
30. Средногодишната продължителност на работа на фотоволтаичните централи, осреднено за Република България (средните нетни пълни ефективни часове) са в размер на 1 380 часа, което се равнява на 1 380 kWh/kWp нетно специфично производство (НСП). [↑](#footnote-ref-31)
31. Проследяване отчитането на количеството произведена енергия през мониторинговия срок от 5 (пет) години от въвеждането в експлоатация ще е въз основа на сумата от изходящата активна мощност на инверторите (изходните AC характеристики на всички инвертори). [↑](#footnote-ref-32)
32. Съгласно дефиницията за започване на работата по чл. 2, пар. 23 от Регламент на Комисията (ЕС) № 651/2014, дадена в Приложение 12 към Условията за кандидатстване като „дата на започване на работата по предложението за изпълнение на инвестиция“. [↑](#footnote-ref-33)
33. Определение и допълнителна информация относно спазване на принципа за „ненанасяне на значителни вреди“ са представени в Приложение 12 и Приложение 13 към Условията за кандидатстване. [↑](#footnote-ref-34)
34. В съответствие с чл. 192, пар. 2 от Регламент (ЕС, ЕВРАТОМ) № 2018/1046 г. печалбата се определя като надвишаването на постъпленията спрямо допустимите разходи, направени от краен получател по съответното предложение за изпълнение на инвестиция в момента на предявяване на искане за окончателно плащане на отпусната по предложението за изпълнение на инвестиция, безвъзмездна помощ. Посочените постъпления се ограничават до прихода, генериран от дейностите по предложението за изпълнение на инвестиция. [↑](#footnote-ref-35)
35. Съгласно дефиницията за започване на работата по чл. 2, пар. 23 от Регламент на Комисията (ЕС) № 651/2014, дадена в Приложение 12 към Условията за кандидатстване като „дата на започване на работата по предложението за изпълнение на инвестиция“. [↑](#footnote-ref-36)
36. С изключение на секторите/дейностите, посочени като недопустими в т. 11.2 от Условията за кандидатстване и в Приложение 3.А към Условията за кандидатстване, произтичащи от режима на помощ по процедурата. [↑](#footnote-ref-37)
37. Съгласно определението, дадено в Приложение 12 към Условията за кандидатстване и Регламент (ЕС) 2020/852 на Европейския парламент и на Съвета от 18 юни 2020 година за създаване на рамка за улесняване на устойчивите инвестиции и за изменение на Регламент (ЕС) 2019/2088 (Регламента за таксономията). [↑](#footnote-ref-38)
38. Валиден КЕП е КЕП с титуляр и автор - физическото лице, което е официален представител на кандидата, или КЕП с титуляр юридическото лице-кандидат, като автор на подписа в този случай следва да е официалния представител на предприятието-кандидат. [↑](#footnote-ref-39)
39. За целите на настоящите Условия под „лице, което е официален представляващ на кандидата“ следва да се разбира официален представител на предприятието-кандидат, който е вписан като такъв в ТР и регистъра на ЮЛНЦ. [↑](#footnote-ref-40)
40. Валиден КЕП е КЕП с титуляр и автор - физическото лице, което е официален представител на кандидата, или КЕП с титуляр юридическото лице-кандидат, като автор на подписа в този случай следва да е официалния представител на предприятието-кандидат. [↑](#footnote-ref-41)
41. Декларацията за малки дружества със средна пазарна капитализация или дружества със средна пазарна капитализация (Прложение 4.А) се попълва от предприятия, които попадат в обхвата на определенията за съответната категория, дадени в Приложение 12 към Условията за кандидатстване. [↑](#footnote-ref-42)
42. Документите по буква д) се изготвят съгласно Наредбата № 14 от 15 юни 2005 г. за технически правила и нормативи за проектиране, изграждане и ползване на обектите и съоръженията за производство, преобразуване, пренос и разпределение на електрическа енергия. [↑](#footnote-ref-43)
43. Регистрите са указани в чл. 1, ал. 1 от Наредба № 2 за проектантската правоспособност на инженерите, регистрирани в КИИП. [↑](#footnote-ref-44)
44. Договорът с ЕРД може да бъде представен със заличени текстове, които представляват търговски тайни или чувствителна информация, но от него следва да е видна минималната изискуема информация, посочена в т. 21, буква е/ от Условията за кандидатстване. [↑](#footnote-ref-45)
45. Съгласно чл. 8, ал. 3 от ПМС № 114/2022 г. [↑](#footnote-ref-46)